
কলিকাতা-৭*, গজ ও 


ভ্িিন্বি ও ইহত্ভাশ্যতকে 


খোকার মনের ঠিক মাঝখানে ঘেষে 

যে পথ গিয়েছে স্যস্টিশেষে 

সকল উদ্দেশ-হারা 

সকল ভ্গোল-ছাঁড়া 

অপরূপ অসম্ভব দেশে-__ 

মেখা আসে রাত্রি দিন 

সর্ন ইতিহাস-হীন 

রাজার বাজত্ব হতে হাওয়া, 

তারি যদি একধারে 

পাঁই আমি বসিবারে 

দেখি কারা করে আসা-যাওয়া । 
ববীজ্যনাথ। 


॥ এক ॥ 


রতনকে খুজে পাওয়া যাচ্ছে না। 

সেই বিকেলবেলা কোথায় যেন বেরুল। তারপর থেকে আর কেউ 
তাঁকে দেখেনি । শুধু চানাচুরওয়ালা অভিরাম বলল,_হ্যা, সন্ধ্যের 
পর ছেলেটাকে হিলহাউসের পাশ দিয়ে হাটতে হাটতে ভৈরবস্থানের 
দিকে সে যেতে দেখেছে । 

ভৈরবস্থানের নাম শুনেই অবশ্য সকলের বুক ভয়ে কেঁপে উঠেছিল। 
রতনের বন্ধু মিলন তাঁদের স্কুলের মণীশদা, স্কুলডাঙ(র সোমেন 
তিনজনেই মুখ চীওয়াচাওয়ি করল। ভৈরবস্থানের দিকে যাওয়ার 
খবরটা ভাল নয়। জায়গাটা নির্জন। শহরের একপ্রান্তে। পেছনে 
প্রায় কাঠা ছুই জায়গা জুড়ে এক আছ্িকালের বুড়ো বট তাঁর শাখা- 
প্রশাখা মেলে মোটা মোটা ঝুরির ওপর ভর করে দীড়িয়ে আছে। 
তাতে রাজ্যের পাখির বাসা। পাঁশেই রেলের লাইন। জংশন থেকে 
বেরিয়ে উঁচু বাঁধের ওপর দিয়ে ছাতৃনার দিকে চলে গেছে। কাছেই 
একটা পোল। গত পুজোর সময় এখানে দুই বন্ধু লাইনে কাটা পড়ে। 
আর ওই বট গাছটার ডালে এই তো কয়েক মাস আগে একটা জোয়ান 
ছেলে গলায় দড়ি দিয়েছিল। কথাটা মনে হতেই মিলনের বুকটা ভয়ে 
ইঁ করে উঠল। 

না, এখনও রতনের খবর মেলেনি। রাত্তির প্রায় দশটা বাজল। 
সম্তব-অসম্ভব সমস্ত জায়গায় সকলে মিলে ছুটোছুটি করেছে। নতুন- 
চটি, স্বুলডাঁঙা, বিডি আর লাইন, লাঁলবাজার এমন কি তিন মাইল 
দুরের কেন্দুয়াডিহিতেও লৌক গিয়েছিল । কেন্দুয়াডিহিতে রতনের 
এক বন্ধু সজলের বাড়ি। যদি খেয়ালের মাথায় বেড়াতে বেড়াতে 

তাদের ওখানে গিয়ে থাকে? তা ছাড়া ক্লাসে সজল ঠিক ওর পাশের 

সীটটিতে বসে। দুজনের পড়াশুনো, খেলাধুলো আরো নানা বিষয়ের 

আলোচনা হয়। সন্ধ্যের মুখে সহপাঠী গিয়ে পৌছোতে হয়তো ছুই 

বন্ধু মিলে গল্পে মেতে উঠেছে । রাত্তির কত হল খেয়াল রাখেনি । 
সাইকেল নিয়ে পাড়ার একজন ছুটল কেন্দুয়াডিহিতে। 

কড়া নাড়তেই দরজ! খুলে সজলের বাঁবা বেরিয়ে এলেন । কথাটা 
শুনে যেন আকাশ থেকে পড়লেন। --কই? রতন তো আসেনি। 
তা ছাঁড়1 এই বাত্তিরবেলীয় একা একা এতখানি পথ সে কেমন করে 
আসবে? আর এলেও নিশ্চয় বাড়িতে বলে আসত । 

শেষ পর্যন্ত থানায় একটা খবর দিতে হয়। রতনের বাবা তাই 
উঠলেন । মিলন বলল, --মেসোমশাই, আমরা সঙ্গে যাই ? 

--তোমরা আবার কেন? এত রাভ্তিরে ? 

রতনের মা নেই, বিমাতা। টানটা তাই কম। যা হয়, সতীনের 
ছেলের প্রসঙ্গ উঠলেই মুখ বেজার । কেবল খোঁচা দিয়ে কথা বলে। 

জ।মাটা গাঁয়ে দিয়ে রতনের বাবা রাস্তায় এলেন। পেছনে মিলন, 
মশীশ আর সোমেন । 

“বেশী রাত কর না, বুঝলে ?__কথাটা ভেতরবাড়ি থেকে রতনের 
বিমাতা৷ যেন উচ্ছিষ্টের মত ছুড়ে মারল। ফের ব্যঙ্গোক্তি করে বলল, 
--“যা একখান! ছেলে তোমার! খোঁজ নিয়ে দেখ, কোথায় কি কাণ্ড 
বাধিয়ে বসে আছে । থানা-পুলিস করতে শিয়ে আবার কেঁচো খুঁড়তে 
না সাপ বেরিয়ে পড়ে ॥ 

কথাটা শুধু মিলনের নয়, মণীশ কিংবা মোমেন কারো ভাল 
লাগেনি। আসলে রতন তেমন ছেলেই নয়। ভারি মিষ্টি স্বভাব । 
সর্বদাই মুখে হাঁসি। তাই ক্লাসে সবাই ওকে ভালবাসে । সেই রতন 
কাউকে কিছু না বলে নিখোজ হয়ে যাবে, ব্যাপারটা কেউ যেন বিশ্বাস 
করতে পারছে না। 

থানাটা দূরে নয়। মিনিট পনের যেতে লাগে। রতনের বাবা 
বেশ চিন্তায় পড়ে গিয়েছেন । বিমর্ষ ভাব। মা-মরা ছেলেটাকে 

তিনি কখনও অনাদর করেননি । সেই ছেলে তাকে না জানিয়ে 
কোথাও চলে যেতে পারে এটাই যেন তাঁর মগজে ঢুকছে না । এখনও 
ভাবছেন রতন হয়ত কাছাকাছি কারো বাঁড়ি গিয়ে হঠাৎ আটকা পড়ে 
গেছে। আর একটু পরেই তারা নিশ্চয় ওকে সঙ্গে করে বাড়ি পৌছে 
দিয়ে যাবে। হয়ত ঘরে ফিরে দেখবেন, রতন মহাঁনন্দে তাঁর ভাই- 
বোনের সঙ্গে ক্যারাম বোর্ড নিয়ে খেলতে বসে গেছে । 


দারোগ।র নাম শঙ্করলাল বীট। বয়স চল্লিশের কাছাকাছি । 
কপালে একটা কাটা দাগ । মাথায় অল্প টাক। শিকারী বিড়ালের মত 
গৌঁফ। ছাতির চেয়ে পেটের মাপ কিঞ্চিৎ বেশী । রতন নিখোঁজ হয়েছে 
নে নিধিকার মুখে প্রা্ম করল,__পরীক্ষায় ফেল করেছিল ঝুঁঝি ? 

'আজ্দে না ।_রতনের বাঁবা কথাটা সম্পূর্ণ অস্বীকার করলেন । 

দারোগা বলণ,_ফেল না৷ হলেও নিশ্চয় রেজাণ্ট ভাল হয়নি ? 
আজকাল পরীক্ষ।র ফল।ফল হতাশ করলেও ছাত্র ছাত্রীরা নানারকম 
কাণ্ড বাধিয়ে বসে ।' 

মণীণ আর চুপ করে থাকতে পারল না। পেছন থেকে বলে উঠল, 
_আঁজ্ছে নাস্তার। রতন রাসের থার্ড বয়। অঙ্ক, জিওগ্রাফি আর 
ইতিহাসে সবচেয়ে বেশী নম্বর পেয়েছে) 

শঙ্করলাল ভ্রু কুচকে একবার মণীশের আপাদমস্তক নজর বুলিয়ে 
নিল। রতনেব বাবাকে লক্ষ্য করে বলল,_“এই ছেলেটি কে? 

“আজ্ঞে, ওর নাম মণীশ। আমার ছেলের চেয়ে দু-ক্লাস ওপরে 
পড়ে। পাঁড়াতেই থাকে ।--রতনের বাবা জবাব দিলেন । 

মিলন আর সোমেন আর একটু পেছনে দ্রীড়িয়েছিল। দারোগা 
তাঁদের সম্বন্ধে কোন প্রশ্ন করবার আগেই রতনের বাবা বললেন,_- 
এরা আমার ছেলের সঙ্গে পড়ে । 

-_-একই সেকশনে ?' 

মিলন জব।ব দিল,আমি আর রতন বি সেকশনে আছি। 
সোমেন এ সেকশনে ।॥ 

না” ।- শঙ্করলাল ভারি একটা পেপারওয়েট কাঠের টেবিলে 
ঈষৎ ঠকে যেন কোন সিদ্ধান্তে আসতে চেষ্টা করল। ফের মুখ তুলে 
রতনের বাবাকে উদ্দেশ করে বলল, ছেলেকে হঠাৎ কোন কারণে 
মারধোর কিংবা গালমন্দ করেছিলেন ?' 

_-আজ্দে না। কোনদিন তার প্রয়োজন ঘটেনি । আপনাকে 
মিথ্যে বলব না দারোগাবাবু। ছেলেটার স্বভাব খুব ভাল। মুখে যাহ 
বলুক আড়ালে ওর সতমাঁও রতনের সম্বন্ধে ভাল ছাড়া আমাকে মন্দ 
বলেনি ॥ 

_-সিশুমা? তার মানে আপনার স্ত্রী ওর স্টেপ মাদার % 

_ আজ্ঞে হ্যা ।--রতনের বাবা ঢোক গিলে অপ্রস্তত ভাবটা 
কাটিয়ে নিয়ে বললেন, _“তা৷ সেও প্রায় দশ বছর হয়ে গেল। তবে মা 
আর ছেলের সম্পর্ক নিয়ে আমাকে কোনদিন চিন্তায় পড়তে হয়নি ॥ 

_কিন্তু আপনি তো মশায় চিন্তায় ফেললেন । দারোগা চোখ 
দুটি প্রায় কপালে তুলে বলল-_তাহলে আপনার ছেলে হঠাৎ নিখোজ 
হল কেন ? : 

রতনের বাবা চুপ। পেছনে মণীশ, মিলন, সোমেন, কারো মুখে 
কথা নেই। 

শহ্করলাল শুধোল,_“আপনার ছেলের বয়স কত % 

--তের।' 

_-তার মানে নেহাৎ হৃপ্ধপোস্ত শিশু। যাঁকে আমরা বলি গাল 
টিপলে দুধ বেরোয় । 

--আজ্জে হ্যা। তাছাড়া আরকি? 

দীরোগা কিঞ্চিৎ চিন্তা করে বলল,_-“অবিশ্যি সব ক্ষেত্রে একথা 
থাঁটে না। এই বয়সে আবার কেউ কেউ অকালপক্‌ হয়ে যাঁয়। 

রতনের বাবা বললেন, __“দেখুন, ছেলেটা হঠাঁৎ কেন নিখোজ হয়ে 
গেল, তাঁর কারণ আমি বুঝতে পারছি না। তবে একথ। হলপ 
করে বলতে পারি যে, বাড়িতে এমন কিছু হয়নি যার জন্যে রতন 
অভিমানে নিখোজ হয়ে যাবে । 

_-আপনার ছেলে পড়াশুনোতে ভাল, পরীক্ষায় থার্ড হয়েছে, 
তাই না? 

_-আজ্ছে হ্যা) 

হাতের কাছে একটা মোট] খাতা পড়েছিল। শঙ্করলাল সেটা 
টেনে নিয়ে খসখস করে কি যেন লিখতে শুরু করল । ফের মাথা তুলে 
প্রশ্ন করল,_কিখন থেকে নিখোঁজ বলছেন ? 

_-আজ্ঞে এই বিকেলবেলা থেকে । ধরুন বেলা চারটের পর। 
তবে অভিরাম চানাচুরওয়ালা1 ওকে সন্ধ্যের সময় ভৈরবস্থানের দিকে 
হেঁটে যেতে দেখেছে ।, 

_-আই সী ! চানাচুরওয়ালাটা তাহলে আপনার ছেলেকে চেনে ?' 

_-আজ্জে হ্যা। অভিরামের চাঁনাচুরের খুব নাম। ছেলেরা 
ওর ঢানাচুর বলতে অন্ভ্রান। পকেটে পয়সা! থাকলে আর রক্ষে নেই। 
অভিরামের চানাচুর কিনে খাঁবেই। তাই সকলকে ও প্রায় চেনে__ 
মানে ছেলেরা সব ওর চানাচুর কিনে খায় তাই ॥ 

_-আপনার ছেলেকে দেখতে কেমন % 

_-হয়ে স্যার, আমি বলব ?-__্লীসে পড়া তৈরি থাকলে ছাত্র 
যেমন হাত তুলে সম্মতির অপেক্ষা! করে,প্রায় তেমনি ভঙ্গি করল মণীশ । 

দারোগা কিছু বলার আগেই রতনের বাবা সাঁয় দিলেন,_হা] হ্যা। 
আপনি ওর মুখ থেকেই শুনুন ।” 

মণীশ বলল, “রতনের বয়স তের। উচ্চতা চার ফুট সাত ইঞ্চি । 
গায়ের রঙ ফর্সা, মাথার চুল ঈষৎ কৌকড়ান। কপাঁলের বাঁদিকে 
একটা কাটা দাগ। সাইকেল থেকে পড়ে গিয়ে ওই কাঁগুটি হয়। 
তখন তিনটে স্টিচ দিতে হয়েছিল ।, 

দারোগার ভ্র কুচকে গেল-__-“রতনের উচ্চতা মানে হাইট কত, 
তুমি সেটা কেমন করে জানলে? রতন তো আর এভারেস্ট কিনব 

“মি ব্রণ নয় ষে তার উচ্চতা তোমার ঠোঁটের ডগায় থাকবে । 

সবিনয়ে জানাল মণীশ, গত দিজনে কৃষ্ণভামিনী চ্যালেঞ্জ কাপের 

টর্নামেন্টে আমি রেফারী ছিলাম ।” 


৯৩ 


__কৃষ্ণভামিনী চ্যালেঞ্জ কাপ % 

_-আজ্জে হ্যা। গৌরহরি গড়গড়ি তেলকলওয়ালার স্ত্রীর নামে । 
বছর দুই আগে ভদ্রমহিলা মারা যান। তারপর বেশ কিছুদিন ধরে 
তেলকলওয়ালাকে প্রচুর তেল মাখিয়ে ওই চ্যালেপ্ কাপটা আমরা 
আদীয় বুরেছি। জুনিয়রদের খেলা। চার ফুট দশ ইঞ্চি পবস্ত 
খেলুড়েরা মাঠে নামতে পারে। রতন এসেছিল সেভৈন স্যাটেলাইট 
টিমের হয়ে খেলতে । তখন ওর হাইটটা আমি নিজের হাতে মেপে 
দেখেছি। একজ্যাক্টলি চার ফুট সাত ইঞ্চি, 

__-“তোমার স্মরণশক্তি তো খুব প্রখর দেখছি । বেশ ইনটেলিজেণ্ট 
লুক। হ্যা, তোমার মত বুদ্ধিমান ছেলে এখন দেশে সত্যিকার 
প্রয়োজন। এমন কি আমাদের পুলিস ডিপাটমেণ্টেও ।' 

মিলন বাঁ হাত দিয়ে ছোট্ট একটু চিমটি কাটল মণীশের পিঠে। 

_-আপাতিত; একটা জেনারেল ডায়েরি লেখা রইল ।'_-রতনের 
বাবার উদ্দেশে বলল দারোগা,_“ইচ্ছে করলে নম্বরটা আপনি নিতে 
পারেন। আমার মনে হয় কালকের দিনট। দেখুন। যদি কাছাবাছি 
কোথাও গিয়ে থাকে, সকালে নিশ্চয় ফিরে আসবে । 

কিন্তু যাবে কোথায় ?-_রতনের বাবার প্রশ্ন । 

কয়েক সেকেগু ভ্র কুঁচকে রইল দীরোগা। বাঁ হাঁতটা গালে 
রেখে বলল চিন্তিত মুখে, আচ্ছা, আপনর আত্মীয়-াত্ীয়রা সব 
কোথায় থাকেন ? 

_-আত্ীয় বলতে আপনি কাদের কথা জিজ্ঞাসা করছেন ? 

_-এই ধরুন আপনার ভাই-বোন মানে রতনের কাকা কিংবা 
পিসি । 

--আমার কোন ভাই নেই। বোনের অনেকদিন হল বিয়ে হয়ে 
গেছে। সে থাকে জয়পুরে ॥ 

--জয়পুরে ? 

হ্যা, রাজস্থানে |" এই তো পরীক্ষা দিয়ে রতন পিসির বাড়ি 


থেকে বেড়িয়ে এল ॥ 


১৪ 


_-একাই গিয়েছিল ? 

_না। ওইটুকু ছেলে কখনও একা যেতে পারে? আমার এক 
খুড়তুতো৷ ভাই থাকে কলকাতায় । সেও বেড়াতে গিয়েছিল। রতনকে 
ওর সঙ্গে পাঠিয়েছিলাম। 

কি যেন চিন্তা করে বলল দারোগা, _“আচ্ছা, ওর মামাবাড়ি 
কোথায় ? 

_নিদীয়া জেলার কেফ্টগ্ুরে । বীরনগর স্টেশনে নেমে যেতে 
হয়। তা! মামাবাঁড়ি ওই নামেই। সেখানে এখন কেউ থাকে না। 
দুই মামার একজন থাকে ব্যাঙ্গালোরে, আর একজন শিলিগুড়িতে । 
তাদের সঙ্গে সম্পর্ক বলতে ওই বিজয়ার পর একখানা চিঠি আসে । 
ব্যস! তারপর সমস্ত বছর আর জাড়াশব্দ নেই । 

ইঙ্গিতে মিলনকে কাছে ডাকল দারোগ1। বললে চাপা গলায়,_ 
“তোমার বন্ধুর সিনেমাটিনেমীর দিকে ঝোঁক ছিল কী? এই ধর, 
মারপিটের হিন্দি বই % 

মাথা নেড়ে বলল মিলন,__-“না স্তার। রতন হিন্দী বই একদম দেখত 
না। ইংরেজী আযডভেঞ্চারের বই কিংবা জঙ্গল পিকচার দেখতে 
ভাঁলবাসত। তবে এই বাঁকুড়া শহরে সেরকম বই আর ক'টা আসে ? 
রবিবারে মণিং শোতে মাঝে মাঝে দেখান হয়। 

রতনের বাবা জিজ্ভাসা করলেন, -হঠা এই সিনেমার কথাটা। 
কেন উঠল ? 

দারোগ! বলল,_-এএই বয়সে ওটাই তো ছেলেদের মস্ত ব্যাষি। 
ধরুন তের-চোদ্দ বছর থেকে আঠারো-উনিশ বছর পর্যস্ত কেউ নিখোজ 
হলেই প্রথমে ওই জন্দেহ হয়। রাতারাতি বিখ্যাত হবে মনে করে 
অনেকেই তো! ফিল্মে চান্স পাওয়ার আশায় বোম্বাই পাড়ি দেয় 
কিনা । বাঁপের মালকড়ি হাতিয়ে ট্রেনে উঠে পড়ে 1 

মণীশ বলল, কিন্তু রতনের সম্বন্ধে এরকম ছুর্ভাবনার কোন 
কারণ নেই । 

রতনের বাবার দিকে তাকিয়ে দীরোগ! বললঃ_-সেই তো হয়েছে 


১৫ 


মুস্ষিল। রতন কেন নিখোঁজ হল তার কোন ব্লু খুঁজে পাঁওয়া যাচ্ছে 
না। রোগের যেমন নানীরকম সিমটম্‌ দেখা দেয়, তেমনি যে কোন 
ঘটনার নেপথ্যে যথেষ্ট কার্ষকাঁরণ থাকে । একটা জলজ্যান্ত ছেলে 
বাড়ি থেকে হঠাৎ নিখোঁজ হয়ে গেলে, তার পেছনে একটা উদ্দেশ্য 
কিংবা মোটিভ থাকতেই হবে। সেই মোটিভ না বের করতে পারলে 
আপনার নিখোঁজ ছেলের সন্ধান পাঁওয়া খুব সহজ হবে বলে আমার 
মনে হয় না। 

রতনের বাবা জানালেন, দেখুন, আমি অজাতশক্র এমন কথ! 
জোর গলায় বলতে পারব না। তবে আমার সঙ্গে কারো এমন শত্রুতা 
নেই যে ঝাল ঝাড়তে রতনকে গায়েব করে রাঁখবে। 

দারোগ! বলল।__-আপাততঃ আমাদের কিছু করবার নেই। ছু- 
একদিন অপেক্ষায় থাকতে হবে। ইতিমধ্যে রতন ফিরে না এলে 
তার একটা ছবি দেবেন। আমাদের মিসিং স্কৌয়াডে ওটা রিপোট 
করব। রেডিও, টি. ভি. আরো নান। জায়গায় নিখোঁজ হবার খবর 
প্রচার করা হবে । তাতেও কিছু ফল হতে পারে ॥ 

মিলন বলল,_মেসোমশায় তো কাগজে একটা বিজ্ঞাপন দিতে 
পারেন । 

মণীশ বললে গম্ভীর মুখে”_-আমার মনে হয় ওসব বিজ্ঞাপন 
দিয়ে কোন লাভ হবে না। রতন বোধহয় স্বেচ্ছায় নিখোজ হয়ে 
যায়নি ।' 

“সেকি !-_রতনের বাবা যেন আঁতকে উঠলেন। 

“দেখুন মশীয়”_ চোখ নাচিয়ে বললে দারোগা_-পুলিসে কাজ 
করছি অনেকদিন । এখন গন্ধেও খানিকটা টের পাঁই। নেহাঁৎ আপান 
ছাপোষা মানুষ, চাকরিটুকু সম্ল। নইলে তো আমি নিদ্িধায় 
ঘোষণা করতাম, দি বয় হাজ বিন কিডন্যাপড *** ॥ 

“কিন্তু আমার ছেলেকে কিডন্তাপ করে লাভ কী? আমি তো 
আর মোটা টাকা মুক্তিপণ দিয়ে ছেলেকে উদ্ধার করে আনতে 
পারব না।' 


৯৬ 


-_-ঘসেটাই তো চিন্তার বিষয়।-_জ নাচিয়ে হাসল দারোগা । 
বলল, তাহলে ছেলেটাকে কিডন্যাপ কর! হল কেন ? 

মণীশ বললে,__-ব্যাপারটা ঠিক এমন জলব তরলং মনে হয় না। 
একট। ছেলে উধাও হয়ে গেল মানেই তাকে টাকা পয়সার জন্য 
কিডন্যাপ করে নিয়ে গেছে, তা সঠিক নাও হতে পারে । 

_-তুমি কি বলতে চাও মণীশ ? রতনের বাবা অসহায় চোখে 
তাঁকালেন। 

_-আমার ধাঁরণা বিষয়টা খুব জটিল এবং এর শেকড় অনেক 
গভীরে । 

_হয়তো তাই আর সেজন্যই চট করে কোনো ব্লু চোখে 
পড়ছে না। দারোগা মন্তব্য করল। তারপর রতনের বাবাকে 
বললে,__তিবু লেট আস হোপ ফর দি বেটার। অন্ততঃ একটা দিন 
অপেক্ষা করে দেখুন । ছেলেটা যদি নিজেই ফিরে আসে 1, 


৯৭ 


॥ ঢুই ॥ 

চারজনই আবার পথে নামল। ফেব্রুয়ারির শুরু, বেশ ঠাঞ্চা। 
রাত একটু বাঁড়লেই বাতীদ আরো কনকনে হয়ে ওঠে । রতনের 
বাবা চাদরটা গায়ে জড়িয়ে নিয়ে মৃদ্ক্ে বললেন, শুধু একট! 
শ্রিপওভাঁর পরে বিকেলে বেরিয়েছিল । এই ঠাণ্ডায় বোধহয় হি-হি 
করে কাপছে। 

--তার মানে বিকেলে বেরোবার সময় রতন জানত, সন্ধোর 
আগেই বাড়ি ফিরে অসবে'--্বললে মণীশ | 

_-শ্থিতরাং আমরা ধরে নিতে পারি, ইচ্ছার বিকদ্ধে রতনকে কেউ 
বাকারা জোর করে নিয়ে গেছে ।' শেষ সিদ্ধান্ত নেওয়ার স্ত্বরে বললে 
মিলন। 

মণীশ গন্তীর মুখে বললে” _শিধু অনুমানের ওপর নির্ভর করে 
এগোন ঠিক হবে না। অন্ততঃ একটা কু আমাদের খুঁজে পেতেই 
হবে। 

সোমেন জিজ্ঞাসা করল”-ক্রু মানে কি বলতো 

মণীশ জবাব দিল,_-কু, শবের অর্থ সন্ধান সূত্র। সাদা বাংলায় 
স্থুতোর খেই বলতে পারিস। খেইটা হাঁতে এলেই যেমন টান দিলে 
লাঁটাই থেকে সুতো বেরিয়ে আসে তেমনি অপবাঁধের কেসে ক্লূ-টা 
খুজে পেলে অপরাধীর অনুসন্ধান কর! সহজ হয়ে পড়ে ।' 

কয়েক মুহূর্ত সকলেই চটুপ। তারপর মণীশ বললে,_-“রতনের 
পড়ীর ঘরটা ভালে! করে দেখা দরকার মেসোমশায়। ধরুন যদি 
চিঠিপত্রের কোন খোজ পাই।' 

মিলন বললে,_-“চিঠি পাওয়া গেলে বুঝতে হবে রতন ইচ্ছে করে 
কৌথাঁও চলে গিয়েছে ।' 

_-ককিন্তু ছেলেটার হাতে লেখা তেমন চিঠি কোথাও নেই । 

রতনের মা আর বোন পড়ার টেবিল, য়া, সব আতিপাতি 
করে খুঁজে দেখেছে'-_-বললেন ধরা গলায় রতনের বাবা ।_-আমি 
মার ভাবতে পারছি না। চললাম ।”_বলতে বলতে প্রবেশ করলেন 
বাড়ির মধ্যে । 

মণীশ, মিলন আর সোমেন রাস্তা ধরে এগিয়ে চলল । আরো 
ধানিকটা হাটলে তাদের বাড়ি। মিলন আর মণীশ পাশাপাশি 
নাড়িতে থাকে । সোমেন খানিকটা দূরে । 

মণীশ বলল; “আমার কি মনে হয় জানিস? শঙ্কর দারোগ! এর 
কিনারা! করতে পারবে না । 

_-তাহলে ?£- ত্র কুচকে তাকাল মিলন। 

_ নিশ্চয় কোন বিশেষ উদ্দেশ্যে রতনকে কেউ বাকারা কিডন্তাপ, 
করে রেখেছে । যদি টাকার জন্যে করে থাকে, তাহলে মেসোমশায়ের 
কাছে চিঠি এল বলে'-_বললে মণীশ। 

_-আর যদি অন্য কোন মতলবে ওকে গায়েব করে নিয়ে গিয়ে 
থাকে? জিজ্ঞান্ত্র চোখে তাকাল সোমেন । 

মণীশ গম্ভীর মুখে বলল,_সেই উদ্দেশ্াটা জানা গেলেই তো 
রতনকে উদ্ধার করা অনেক সহজ হত ।” 


সকাল ছ'টা বাজতেই দরজায় কড়া নড়ে উঠল। ঘুমভাঁঙ1 চোখে 
বাইরে এসে মণীশ তো অবাঁক। এই ঠাণ্ডায় মিলন কেন ফীড়িয়ে? 
তবে কী রতন' বাঁড়ি ফিরে এসেছে ? 

উদ্দিগ্ন গলায় মিলন বলল,__খবর শুনেছ ? 

_-ি খবর ? 

_-কাল রাত্তিরে রতনদের বাড়িতে চুরি হয়ে গেছে 

চুরি 1” 

_হ্যা। তবে দামী জিনিসপত্র কিছু ছোঁয়নি । 

_-তীহলে? কিছু চুরি তো গেছে। রতনদের বাড়িতে চোর 
নিশ্চয় রাত্তির বেলা বেড়াতে আসেনি ?” 

_-সে কথা তো ঠিক ।” 

__তীহলে চোর কি নিয়ে পালিয়েছে সেটা জানা দরকার । 

_-কিন্ত সেটাই তো এখনও বোঝা! যাচ্ছে না । শুধু রতনের পড়া 
ঘরটা একেবারে তছনছ করে দিয়ে গেছে । মনে হয় ওর বইপত্তরের 
মধ্যে কি যেন খুজছিল।” 

মণীশ গম্ভীর হয়ে গেল। 

মিলন জিজ্ঞ।সা করল, _“মণীশদা, রতন কি আজ ফিরে আসতে 
পারে? 

_-নী”, মাথা নাঁড়ল মণীশ । তাঁকে বেশ উদ্দিগ্ন দেখাল। কয়েক 
সেকেণ্ড পরে বললে, আমার কি মনে হয় জানিস? 

_-কি'? মিলন জিজ্ঞাস্থ হল। 

মণীশ বললে,_“রতন এখন বিশ বাঁও জলে। তাকে টেনে 
তুলতে দেখছি অনেক কাঠ খড় পোড়াতে হবে ।, 


ত্২০ 


॥ তিন ॥ 


জীমাটা গাঁয়ে গলিয়ে মণীশ তখুনি বেরিয়ে এল। রতনদের 
বাড়িতে পৌছতে তিন মিনিটও লাগেনি। মেসোমশায় অর্থাৎ 
রতনের বাব! দরজার পাশে রোয়াকে বসে। তাঁকে দেখে ভদ্রলোক 
বললেন, তাজ্জব ব্যাঁপাঁর, বুঝলে? রাত্তিরে কখন পাঁচিল ডিডিয়ে 
বাড়িতে চোর ঢুকেছে আমরা কেউ টের পাইনি । ইচ্ছে করলে ঘটি- 
বাটি, থালা-বাসন, আরে। অনেক কিছু নিতে পারত । কিন্তু সেদিকে 
নজরই দেয়নি । 

পেছন থেকে মিলন বলল,»_-এ বোধহয় বিদ্বান চোর, তাই 
সোজাস্জি রতনের পড়ার ঘরে গিয়ে ঢুকেছে ।' 

রতনের বোনের নাম স্মৃতি। ন-দশ বছরের মেয়ে । মুখে খইয়ের 
মত কথ। ফোটে । ফুটফুটে, মিষ্ি দেখতে । সে বেরিয়ে এসে বলল, 
_-চোরে দাদার অনেক বই-খাতা নিয়ে গেছে । 

_-বিই "সোমেন অবাক চোখে তাকাল। 

_-বই-খাত৷ নিয়ে গেছে তুমি কেমন করে জানলে ?__মণীশের 
প্রশ্ন। 

--বারে! দাঁদার পড়র টেবিল তো৷ আমিই গুছিয়ে রাখি । 
আজ সকালে গিয়ে দেখি দাদার তিনখানা বই, আযালজেব্রা, বিজ্ঞান 
আর ভূগোল লোপাট। কোথাও খুঁজে পেলাম না। অনেক 
খাতাপত্রও মনে হল টেবিলে নেই ॥ 

_-এ সেই চোর বাঁবাজীর কর্ম, বুঝলে মণীশদা? বোধহয় 
মাধ্যমিক পরীক্ষা দেবে। তাই ক্লাস নাইনের বইয়ের ওপর নজর।' 

মণীশ মুখ তুলে রতনের বাবাকে লক্ষ্য করে বলল, _মেসোমশায়, 
থানায় কি খবর পাঠিয়েছেন ?' 

--না। মানে এই ছোটথাটো। চুরি আবার মিছিমিছি থানায় 
জানাতে যাব ?_ রতনের বাবা একটা নেতিবাচক ভঙ্গি করলেন । 

মণীশ বলল, _চুরিটা হয়ত কিছু নয় কিন্তু একটা বিষয় যে বড় 
ভাবিয়ে তুলছে । | 

--কিী বিষয় মণীশদা ?_ সোমেন প্রশ্ন করল। 

চোর শুধু রতনের ঘরে ঢুকেই খাতাপত্র, বই-টই ধেঁটেছে।”_মণীশ 
আড়চোখে এবার সকলের মুখের দিকে তাকাল ।__ইচ্ছে করলে সে 
নিশ্চয় থালা-বাঁসন, ঘটি-বাঁটি, এমন কি টাকা-পয়সাও সরাতে পারত । 
এর থেকে এটুকু বলা যায় যে আগন্তুক ঠিক সাধারণ চৌর নয় ।' 

রতনের বাব! বললেন,__“মণীশ, তোমার কি মনে হয় ছেলেটার 
নিখোঁজ হওয়ার সঙ্গে এই চুরির কোন সম্পর্ক আছে? 

_-পিম্পর্ক রয়েছে, এমন একটা সম্ভাবনার কথা একেবারে উড়িয়ে 
দেওয়া যায় না। বিশেষ করে চোর যখন শুধুমাত্র রতনের ঘরে হানা 
দিয়েছিল এবং তার বইপত্র ধাঁটার্থাটি করে বেশ কিছু বই নিয়ে গেছে।” 

রতনের বাবা যেন বেশ সমস্তায় পড়ে গেলেন । বললেন,_-এ তো 
গোদের ওপর বিষঞৌড়া হল। গতকাল বিকেল থেকে ছেলেটা 
নিখোঁজ । আবার রাত্তিরে তার ঘরে ঢুকে চোরে বইপত্র নিয়ে 
গেল। 

মণীশ বলল, এতে ভাবনার কিছু নেই মেসোমশায়। আপনি 
অনুমতি দিলে একবার রতনের ঘরট! ভাল করে পরীক্ষা করি ।” 

_-যাঁও না, গিয়ে দেখ। তোমার অনুমতি নেবার কি আছে ? 
তবে হ্যা, যে কথা তুমি বলছিলে, থানায় কি তাহলে একটা খবর 
পাঠিয়ে দেব ? 

_-এখন থাক মেসৌমশীয়। একটু পরে আমি নিজেই একবার 
দারোগাবাবুর কাছে যাব। আসলে এই চুরিটা তো সাঙ্ঘাতিক কিছু 
নয়। রতন নিখোঁজ বলেই চুরির সঙ্গে তার নিপাত্তা হওয়ার 
ব্যাপারটার একটা যোগসূত্র থাকতে পারে সন্দেহ করা হচ্ছে। নইলে 
এটা তেমন কিছু সিরিয়াস নয়। যাই হোক, এই চুরির ঘটনা 
দারোগাবাবুকে আমি জানিয়ে আসব 1” 

মণীশ আর দেরি না করে রতনের ঘরে গিয়ে টুকল। তার সঙ্গে 
মিলন আর সোমেন দুজনেই । সত্যি, জিনিসপর সব লগ্ুভপগ্, 
বইখাতা তছনছ করে দিয়ে গেছে। একনজর তাকালেই বোঝা যায় 
যে চোর কোন বিশেষ মতলব নিয়ে এই ঘরে ঢুকেছিল। 

মণীশ বলল, খবরদার ! জিনিসপত্রে কেউ হাত দিস নে। 
পুলিস যদি এসে ফিঙ্গারপ্রিন্ট নিতে চায় তখন সব গোলমাল হয়ে 
যাবে। আমি শুধু একবার বাইরে থেকে ওর খাঁতাবইয়ের ওপর 
চোখ বুলিয়ে নিচ্ছি। 

টেবিলের ওপর কাগজপত্র সব ছড়াঁন। দু-একটা বই মেঝেতে 
গড়াগড়ি দিচ্ছে । এ ঘরে যে ঢুকেছিল, সে বইপত্র হাতড়ে কি যেন 
খোঁজাখুঁজি করেছে। সম্ভবতঃ পেয়েছে, নয়ত পায়নি । তবে স্মৃতি 
বলছিল, তাঁর দাদার তিনখান৷ বই আর কিছু কাগজপত্র যেন নেই । 
লৌকটা কী বগলদাবা করে সেগুলো নিয়েই চম্পট দিয়েছে? 

চটপট রতনের বইপত্রের ওপর মণীশ নজর বুলিয়ে নিল। সন্দেহ- 
জনক তেমন কিছু চোখে পড়ল না। এমন কি রাত্তির বেল! যারা 
এই ঘরে এসে ঢুকেছিল তাদের পায়ের ছাপ কিংবা অন্য কোন চিহ্ন 
পযন্ত নেই। হয়তো লোকগুলো মৌজা পরেছিল। তা ছাঁড়া একটু 
আগেও এই ঘরে রতনের মা-বাবা, বোন সকলে ঘোরাফেরা করেছে। 
সিমেন্টের পরিক্ষার মেঝের ওপর পায়ের ছাপ খুঁজে পাওয়া কঠিন। 
তবু তীক্ষ দুটিতে এদিক ওদিক নজর ফেলতেই ঘরের কোণে পড়ে 
থাকা একটি তুচ্ছ বস্তু মণীশের কৌতুহল আকর্ষণ করল। কয়েক পা 
এগিয়ে ঈষৎ নিচু হয়ে ওটি সে কুড়িয়ে নিল। একটা সিগারেটের 
প্যাকেট। তবে ব্র্যাগুটা যেন নতুন লাগল। বীকুড়ায় কোনো 
দোকানে কিংবা কারো কাছে এটা দেখেছে বলে মনে হল না। মণীশ 
নিঃশব্দে খালি প্যাকেটটা পকেটে রাখল। একটু খোঁজাখুঁজি 
করতেই অর্ধদগ্ধ সিগারেটের খানিকটা অংশ ফের চোখে পড়ল। 
মণীশ আগের মতই সেই সিগারেটের পৌঁড়া অংশটুকুকে তুলে সযত্বে 
পকেটে চালান করল। 


৮২০1 


ক্রু কুঞ্চিত করে সে ভাবছিল। যতদূর জানে মেসোমশায় অর্থাৎ 
রতনের বাবা সিগারেট খান না। আর তন ঘরে খিল দিয়ে লুকিয়ে 
চুরিয়ে ধূমপাঁন করবে এটা বিশ্বাস করা শক্ত। তাহলে গত রাত্তিরে 
যারা এই ঘরে ঢুঁকেছিল, ওই সিগারেটের প্যাকেটটা তারা ফেলে 
গেছে। হয়তো এই ঘরে ঢোকার আগে একজন লোক সিগারেটটা 
ধরিয়েছিল। কাজকর্ম সেরে বেরিয়ে যাওয়ার সময় আধপোড়া 
সিগারেটের টুকরোটা ঘরের কোণে ছুড়ে দিয়ে গেছে। 

হঠাৎ কি খেয়াল হতে মণীশ পড়ার টেবিলের ডরয়ারট! টানল ॥ 





ভিতরে এক রাশ জিনিস । 


ভিতরে এক রাশ জিনিস । কয়েকটা চকচকে নান৷ রঙের মার্বেল ॥ 
একটা ঝাড়-ল্টনের কাচ, এক টুকরো কাঠের ওপর ধাড় করানো 


২৪ 


হোয়াইট মেটালের ঝকঝকে সাদা. উট, পেন্সিল-কাটা৷ কল, রবার আর 
একটা লাল রঙের ছোট্র বাঁধানো খাঁত৷ উঁকি দিল। ড্রয়ারটা অল্প 
টেনে মণীশ সেই নোট-বুকের পাতায় ঝুকে পড়ল। যা ভেবেছিল 
তাই, ছেলেটার ডায়েরী লেখার অভ্যেস আছে। তার বুকের 
ভিতরট। আকস্মিক আনন্দে দুলে উঠল । হয়তো এই ছোট্ট নোট- 
বুকের পাতায় রতনের অন্তধান রহস্যের একটা! ব্লু খুঁজে পাওয়া যেতে 
পারে। সোমেন আর মিলনকে কিছু না জানিয়ে সে প্রায় 
অন্যমনস্কের মতো! গোপনে ডায়েরীর পাতাণগুলি দ্রুত উদ্টে যাচ্ছিল। 
ছুচার পুষ্ঠায় নজর বুলৌতেই হঠাৎ এক জায়গায় মণীশের দৃষ্টি 
আটকাল। তখুনি খাতাটা বন্ধ করে সে প্রায় শূন্যে তাকিয়ে কী যেন 
বিড় বিড় করল। 

সোমেন জিজ্ঞীসা করল, _-“কী ভাবছ বল তো? 

মণীশ দুজনকেই উদ্দেশে করে -বলল»_নাগ-পাহাড় কোথায় 
জানিস ? 

_-নাগ-পাহাড়? নাগা-পাহাড় মানে নাগ হিলস্‌ নয় তো 
মিলন বললে উৎসুক গলায়। 

-_-'উঁছ | নাগ। নয়, নাগ***নাগ-পাঁহাড় । তবে জায়গাটা কোথায় 
হবে ঠিক আন্দীজ করতে পারছি না। 

_-নাগ-পাহাঁড়ের কথা তুমি কেমন করে জানলে মণীশদা ? 
সোমেনের প্রশ্ন । 

--যেমন করেই হোক জেনেছি । তোর! কিন্তু এটা কারো কাছে 
ফাস করবি নে। মেসোমশায়ের সামনে একদম নময়। উনি 
এমনিতেই নার্ভীস হয়ে আছেন। নাগ-পাহাড়ের কথা কানে গেলে 
ঠিক মনে করবেন যে ছুষ্ট, লৌকেরা রতনকে ফিডন্াপ, করে নাগ- 
পাহাড়ে নিয়ে গেছে । | 

__ককিন্ত ধর দারোগা এলে তাকে তো বলতে হবে ।” চাপা গলায় 
বললে মিলন। 

_-না। এখন কাউকে কিছু বলার প্রয়োজন নেই । নাগ-পাহাড়ের 

৫) 
নিখোজ রতন-_-২ 


নামটা আমি এক জায়গায় খুঁজে পেয়েছি। আমার কেমন মনে হচ্ছে 
শেষ পর্যন্ত এই নাগ-পাহাড়েই নিখোঁজ রহস্তের কিনারা হবে ।' 

মিলন বলল,_-কিন্তু পুলিশকে সমস্ত কথা না জানালে তদন্ত হবে 
কেমন করে ? 

মণীশ ইঙ্গিতে দুজনকে কাছে ডাঁকল। বলল, “আমার মাথায় 
একট। আইডিয়া এসেছে ।” 

_-কি আইডিয়া মণীশদা ? সোমেন জিজ্ঞাসা করল। 

_-বিতনের পড়ার টেবিলের ড্রয়ারে আমি একটা ব্ল, পেয়েছি । 

কে] 

_হ্যা। মনে হয় সেই সুত্র ধরে এগোলে রতনকে উদ্ধীর করতে 
পারব ।' 

শুনে মিলন প্রীয় লাফিয়ে উঠল ।--“উরি বাস! তাহলে কিন্তু 
একদিনেই আমরা শহরে হিরো হয়ে যাব । 

মণীশ গন্তীর মুখে বলল,__ক্লিটা পুলিশের হাতে গেলে আমাদের 
আর কিছু করবাঁর থাকবে না। ঠটো৷ জগন্নাথ সেজে বসে থাকতে 
হবে। তার চেয়ে আয়, তিনজনে মিলে চেষ্টা করে রতনকে খুঁজে 
আনি আর ওই সঙ্গে দুষ্টু শয়তানগুলোর মুখোশ খুলে দিই । 

মিলন আর সৌমেন দুজনেই এক পায়ে খাড়া । গোয়েন্দীগিরির 
মতো! নেশা একবার মাথাচাড়া দিলে কারো কি কাগুজ্ঞান থাকে? 

ইতিমধ্যে ছোট্র ডায়েরী বইটা মণীশ কখন নিঃশব্দে পকেটে ভরে 
নিয়েছে । আগের মতো মুখ গম্ভীর করে সে বলল»_-এ কাজে অবশ্য 
অনেক ঝুঁকি আছে। হয়তো রতনকে উদ্ধীর করতে আমাদের সেই 
নাগ-পাহাড়ে যেতে হতে পারে । 

--নাগ-পীহাড় % সোমেন বড় ঝড় চোখে তাঁকাল্‌। বলল, “সে 
তো! দারুণ আযাডভেপ্শার মণীশদ। । আমার কী মনে হচ্ছে জানো % 

-কী? 

__-মনে হচ্ছে আমর! যেন কঙ্গোর জঙ্গলে কিংবা আমাজনের 
তীরে এক গভীর অরণ্যে রতনকে খুঁজতে চলেছি । 


১৬৬, 


মিলন বলল,_-“বাঁড়িতে কিন্তু নাগ-পাঁহাড়ের কথা বেমালুম চেপে 
যেতে হবে। আমি বলব যাঁদবপুরে ছোট পিসির কাছে যাচ্ছি ॥ 

সোমেন কৌ করে একবার ঘুরে গিয়ে বলল,_আঁমি যাচ্ছি 
বর্ধমানে। আমার জেঠতুতো দাদা সেখানে মুন্নেফ” বৌদি কতবার 
যেতে লিখেছে ॥, 

মণীশ বলল, _খুব সাবধান । আমাদের এই প্ল্যানের কথা যেন 
কাকপক্ষীতেও না টের পায়। রতনকে যারা কিডন্যপ, করে নিয়ে 
গেছে তার! রীতিমত শয়তান । 

মিলন জিজ্ঞাসা করল,__কিন্থু মণীশদা, রতনকে কেন কিডন্যাপ, 
করে নিয়ে গেল তাই তো এখনও বোঝা যাচ্ছে না ।, 

__মনে হয়, রতনের কাছে এমন কিছু ছিল যেটা সংগ্রহ করতে ওদের 
নাগ-পাহাড় থেকে বাঁকুড়াতে ছুটে আসতে হয়েছে” মণীশের বক্তব্য । 

সোমেন বলল» _গুগুধনের নকশা নয়তো ? অথবা এ জাতীয় 
কিছু? কিন্তু রতন তাপেল কি করে ? 

_-এ সব কথা এখন থাক'_আলোচনায় ছেদ টাঁনল মণীশ ।__ 
হাতে এখন অনেক কাজ। প্রথমেই নাগ-পাহাড় কোথায় সেটা জানতে 
হবে। তারপর যাঁরা এখানে এসেছিল তাঁদের সন্বন্ধে একটা খোঁজখবর 
নেব। রতন যখন ভৈরবস্থানের দিকে হেটে খাচ্ছিল তখন নিশ্চয় 
কাছাকাছি কৌথাঁও তাদের আস্তীনা ছিল। শংকর দারোগাকে নিয়ে 
এই ব্যাপারে একটা তদন্ত করতে পারলে ভাল হয়।' 


২৭ 


॥ চার ॥ 


ঘর থেকে বেরিয়ে আসতেই রতনের বাবা বললেন”-কী 
ব্যাপার? ওর লেখা কোন চিঠিপত্র পেলে? 

-না” _মণীশ মাথা নাড়ল । ফের বলল,_ততবে আপনি এত 
চিন্তা করবেন না মেসোমশীয়। একটু পরেই দারোগাবাবুর কাছে 
যাচ্ছি। রতনকে আমরা যেভাবে পারি, ফিরিয়ে আনব । 

পাঁড়া থেকে বেরিয়ে তিনজনে এসে বোরস্টালের মাঠে বসল। 
এদিকটা বেশ ফীকা। বড় একটা ঘোড়া নিমের গাছ কোণের দিকে 
ডালপাঁলা মেলে ফড়িয়ে। বেলা প্রীয় আটটা। শীতের রোদুর 


গায়ে নিতে ভারি আরাম লাগে। 

সোমেন বলল, _-মণীশদা, টেবিলের ড্রয়ারে কি রু খুঁজে পেলে তা 
কিন্তু আমাদের বলনি । 

পকেট থেকে ছোট্ট ডায়েরী বইটা বের করে মণীশ বলল,__-“সেটা 
তোদের দেখাব বলেই তো৷ এই মাঠে এসে বসলাম ।' 


_-ওটা কি মণীশদা% মিলন শুধোল। 

সুদ হেসে মণীশ জবাঁব দিল-_“রতনের ডায়েরী । যাঁকে আমরা 
রোজনামচা বলি। তবে প্রতিদিন নিয়ম করে অবশ্য রতন কিছু 
লেখেনি। মনে যেদিন হঠাৎ কৌনো৷ ঘটন! নাড়া দিয়েছে, তখনই 
লিখেছে । এই যেমন তিন দিন আগে লেখা আছে- নাগ-পাহাড়ের 
মেই লোকটার সঙ্গে হঠাৎ দেখা। আমি তো প্রথমে চিনতেই 
পারিনি। কিন্তু আশ্চর্য ! ওযা বলছে তাই কি সত্যি? আমার 
যেন কেমন সন্দেহ হচ্ছে। আবার ভাবছি যদি ব্যাপারটা মিথ্যে না 
হয় তাহলে তো আমার এখুনি হাত-পা ছুড়ে আনন্দে লাফাতে 
ইচ্ছে হবে।! 


চরে 


মিলন বলল,_“আমার স্থির বিশ্বীস নাগ-পাহাড়ের সেই লোকটাই 
ওকে কিডন্যাপ, করে নিয়ে গেছে ।” 

_-যাঁকে কিডন্যপ, বলে তেমন কিছু হয়তো৷ প্রথমে ঘটেনি । এই 
যে পরদিন রতন আবার লিখেছে -আজও ওদের সঙ্গে দেখা হল। 
ওরা তিনজন নাকি বাঁকুড়াতে এসেছে । কিন্তু এই সামান্য কারণে 
ওরা সেই নাশ-পাহাড় থেকে এতদূর ছুটে এলো £ আমার যেন মনে 
হয় এর মধ্যে একটা গভীর রহস্য আছে। তাছাড়া এখনই কাউকে 
কিছু জানাতে ওরা কেন বারবার নিষেধ করছে? 

সোমেন বলল»_এর থেকে কিন্তু বোঝা যায় যে লোকগুলোর 
সঙ্গে রতনের আগে কোথাও পরিচয় হয়েছিল ।: 

_-সেট! সম্ভবত নাগ পাহাড়ে ।”__মিলন মন্তব্য করল। 

_-তাহলে রতন নিশ্চয় নাগ পাহাড়ে গিয়েছিল ।” মণীশ কথাটা 
যেন তাদের দিকে ছু'ড়ে দিল। ফের মিলনকে প্রশ্ন করল, “ক্লাসে ও 
তোদের নাগ-পাহাঁড়ের গল্প-টল্প বলেনি ? 

_না। ডিসেম্বরের গুথমেই তো জয়পুরে গেল। এক কাকার 
সঙ্গে । সেখানে ওর পিসি থাকে । ফিরে এসে ক'দিন খুব রাজস্থানের 
গল্প-টল্ল বলছিল ।' 

-_-হু”_মণীশ কী যেন চিন্তা করল। কয়েক সেকেণড পরে বলল” 
“শোন, সমস্ত প্ল্যানটা! আমি ছকে নিয়েছি । কাল ভোরে আমরা ছুর্গাপুর 
হয়ে কলকাতা যাব। সেখানে আমার এক মাঁসতুতো ভাই রতীশদা 
থাকে। উনি প্রাইভেট ডিটেকটিভ। কেসটা রতীশদাকে ভাঁলো৷ 
করে বুঝিয়ে তার মতামত জিজ্ঞাসা করব। তারপর ওকে স্ুদ্ধ 
আমাদের দলে টানতে পারলে রতনকে উদ্ধার করা নিশ্চয় কঠিন 
হবে না।, 

সোমেন বলল,_কিন্তু প্রাইভেট ডিটেকটিভরা তো এ সব 
কেসে আগাম ফিজ নিয়ে থাকে! সেটা আমরা কেমন করে 
দেব? 

_ “উন, রতীশদ। ঠিক সেরকম ডিটেকটিভ নয়। আসলে এটাকে সে 

পেশা হিসেবে নেয়নি । প্রফেসন্যাল লোক হলে নিশ্চয় আগাম চাইত। 
তবে রতীশদা বড়লোকের ছেলে । কলকাতা শহরেই দুখানা বাঁড়ি। 
মেসোমশাই অনেক টাকা রেখে গিয়েছেন। তাই চাঁকরির ধান্দা না 
করে এই ক্রিমিনোলজি মানে অপরাধ বিজ্ঞান নিয়ে পড়ে আছে । 

মিলন ঈষৎ সন্দেহের সুরে বলল,_-হয়ে মানে তোমার রতীশদার 
বেশ নাম-টাম আছে তো? 

_-তি নাম হয়েছে বৈকি । মণীশ সগর্ধে জানাল | বলল, _“এই 
তো মাস ছয় আগে পার্ক স্ট্রিটের একটা দোকানের রোলিং সাটার 
ভেডে চোর সোনাদানা, হীরে পর্যন্ত হাতিয়ে নিয়ে সরে পড়ে। 
পুলিস তো কোনো ব্লু খুঁজে পাঁয়নি। শেষ পর্যন্ত রতীশদার 
সাহায্য নিয়ে চোরের সর্দারকে এয়ারপোর্ট হোটেলে বামাল গ্রেপ্তার 
করল ।' 

সোমেন হঠাৎ জিজ্ঞাসা করল, কাল ভোরে তো রওনা হতে 
বলছ। কিন্তু সঙ্গে কি নিতে হবে? 

_ শীতের জামাকাপড় তে। অবশ্য দরকার । তার সঙ্গে আমাদের 
স্কীউটের ইউনিফর্ম । তবে, বেশী লাগেজ সঙ্গে নেওয়া বোকামি 
হবে। 

মিলন বলল,__“নাগ-পাহাড় নামটা শুনে মনে হচ্ছে আমাঁদের 
হয়তো পাহাড়ে উঠতে হতে পারে।, 

_-সেটা অসম্ভব নয়।” মণীশ জানাল। 

সোমেন জিজ্ঞাসা করল,” _-নাগ-পাহাঁড় কত উঁচু হবে? আমাদের 
শুশুনিয়া পাহাড়ের মতো ? 

মণীশ কাধ ঝাকিয়ে প্রায় হতাশ ভঙ্গি করে বলল,_-“নাগ-পাভাড় 
কোথায় তাই তো এখনও জানি না। তবে পাহাড়ে চড়ার জিনিসপত্র 
সঙ্গে থাকলে কাজে লেগে যেতে পারে ।” ফের মিলনের দিকে 
তাকিয়ে জিজ্ঞাসা করল-_-“তোদের একটা গ্রিপিং ব্যাগ আছে না? 

_ হ্যা, দাজ্জিলিং থেকে বড়দা! কিনে এনেছিল । 

_-ওটা সঙ্গে নেব মণীশদা1? মিলন জিজ্ঞান্থ হল। 

_-নিলে ভালে। হয়। ঠাণ্ডায় শ্লিপিং ব্যাগের ভিতর ঢুকে ঘুমোলে 
আরাম পাঁবি। তারপর একটা শক্ত রোপ প্রয়োজন। এছাড়া বড় 
ছুরি, আত্মরক্ষার জন্য হঠাৎ দরকার হতে পারে এমন কিছু জিনিস 
সঙ্গে থাকলে উপকার হবে ।' 

বেল! বারোটা! নাগাদ দারোগাবাবু এল সাইকেলে চেপে । বলল, 
--জীপট। ছুদিন হল খাঁরাঁপ, সারাতে গেছে । এই সাইকেল ঠেডিয়ে 
আর কত ডিউটি করা যাঁয় % 

মণীশ একা ছিল। সোমেন আর মিলন বাড়িতে । কলকাতা 
যাবার জন্য তৈরি হচ্ছে। দাঁরোগাঁবাবু জিজ্াসা করল,_-ছেলেটার 
কোন হদিশ পাওয়া গেল % 

--আজ্ঞে না'-মনীশ সবিনয়ে জানাল। ফের মাথা চুলকে 
বলল, __“একটা কথা শুনবেন ?% 

_-“কিঠ 

__-খিবর পেলাম ভৈরবস্থানের কাছে তিনজন অচেনা লৌক কদিন 
ধরে ঘে(রাঁফেরা করছিল । 

_-কার কাছে শুনলে? দারোগাবাবু তীক্ষদৃষ্টিতে তাকাল। 

_-আজ্ছে এই পাড়ার একজন রিকশাওয়ালার কাছে, সেই 
বলছিল” মণীশ নিপুণ অভিনেতার মত ডায়েরীর কথা বেমালুম 
চেপে গেল। 

হিম” । দারোগাবাবু জর কুচকে কি যেন ভাবল। 

মণীশ বলল,_-ওই লোকগুলোর সম্বন্ধে একটু খোঁজখবর নিলে 
হয়না? 

_-অবশ্য। চল না আমার সঙ্গে, এখুনি একটা চক্কর দিয়ে আসা 
যাক। 

মণীশ তাই চাইছিল । দারোগা! সঙ্গে থাকলে এ সব তদন্তে একটা 
বাড়তি স্থবিধে। সে যদি নিজে কোন কথা জিত্ঞাসা করতে যায়, 
লোকে পাত্তাই দেবে না। কিন্ত দারোগার রক্তচক্ষুর সামনে ওজর- 
আপত্তি টিকবে না। হলও তাই। ভৈরবস্থানের পাশেই একটা 

মুদির দোকান। দারোগার ডাক শুনেই দোকাঁমি আসন ছেড়ে 
তড়িঘড়ি নিচে নেমে এল । 

প্রায় হুংকার ছেড়ে দারোগাবাবু প্রশ্ন করল--এদিকে কোনে! 
নতুন লোক এসেছে বলে জানো? 





এদিকে কোনে। নতুন লোঁক এসেছে বলে জানে ? 


--নতুন লোক ? দোকানি প্রথমে থতমত করল। মনে হল 
কথাটার অর্থ যেন সে ধরতে পারেনি । 

মণীশ বলল,_নতৃন লোক মানে বাইরের লোক। আগে 
কোনোদিন যাদের দেখনি ।, 


দোকাঁনি ঘাড় চুলকে কি যেন চিস্তাকরল। কয়েক সেকেণ্ 
পরে বলল,__“তিনটে অজানা-অচেনা লৌক একটা গাঁড়ি করে এসে 
ওই দিকে একখানা বাড়ি ভাড়া নিয়েছিল । অন্ততঃ দুবার আমার 
দোকাঁন থেকে সওদা নিয়ে গেছে । 

মণীশ জিজ্ঞীসা করল,_-লোঁকগুলো কোথা থেকে এসেছে, কিছু 
বলেছিল? 

_-আজ্ঞে না-আকর্ণ হাসল মুদি। 

_-দেখতে কি রকম? কথা বলছিল কোন্‌ ভাঁষায় ? 

_-বেশ যণ্ডা গোছের চেহারা । একজনের জুলপি দেখবার 
মতো । গায়ের রঙটা রোদে পোঁড়া, তামাটে । বাঁ দিকের কানটা 
অর্ধেক নেই 

_-কানকাটা ?__দাঁরোগাবাবু চোখ কপালে তুলে ফেলেন আর 
কি! 

__-আজ্জে হ্যা। হিন্দুস্থানী লৌক।, 

_-এখান থেকে গেল কবে ? 

_-তি! তো বলতে পাঁরবনি। কাঁল বিকেলে একবার যেতে 
দেখেছিলাম । ত্যাখন সাড়ে চারটের মত হবে ।” 

দীরোগাকে লক্ষ্য করে মণীশ বলল»_-“আর কি খোঁজ নেবেন ? 
পাখি তো উড়ে গেছে। 

দারোগাবাবু ভ্র কুঁচকে বললে,_ণশুনলে তো, গাড়ি ছিল সঙ্গে । 
আগে জানতে পারলে ওয়্যারলেসে খবর পাঠিয়ে দিতীম। চেক- 
পোস্টে সেরকম গাঁড়ি দেখলে আটক করত । 

_-গাঁড়ি থাকলে ও এখন বহুদুরে চলে গেছে। আট-দশ ঘন্টায় 
তিন'শ-সাড়ে তিনশ মাইল।, বললে মণীশ। 

সাইকেল নিয়ে এগোল দারোগাবাবু। বলল,_এখানে আর 
কিছু করবার নেই। কেসটা কলকাতায় পাঠিয়ে দিচ্ছি। এখন চাঁই 
ছেলেটার দু-কপি ছবি। রেডিও টি, ভি. এমন কি খবরের কাগজেও 
ছবি ছাপলে ভাল হয়।, 


মণীশ কোন মন্তব্য করল না। সে ভাবছিল রতন এখন কোথায়» 
কত দূরে? কেন কিডন্যাঁপ, করা হল বেচারাকে ? পড়ার ঘরেই বা 
হানা দেওয়া হল কেন? 

তবে কি সত্যি রতনের কাছে গুগুধনের নকশ। আছে? 

গুপ্তধনের নকশা ! না, অন্য কিছু ? 

॥ পাচ ॥ 


রতীশ খাঁসনবিশের অফিসটা দৌতলায়। অফিস মানে তার 
ফ্ল্যাটের একটা অংশ । দুখাঁনা পাশাপাশি ঘর। সামনেরটা অপেক্ষাকৃত 
ছোট, পরেরটা বেশ বড়। 

হাঁওড়া স্টেশনে নেমে মণীশ সোজা বাস ধরে উড, স্ট্রিটে তার এই 
মাসতুতো দাঁদার ঠিকানায় এসে হাজির হয়েছে। সঙ্গে মিলন আর 
সোমেন। ওদের দুজনের পিঠে ভ্রমণকারীর হ্াভারস্যাক। তাতে 
প্রয়োজনীয় জিনিসপত্র রয়েছে । মণীশের হাতে শুধু একটা ঝোঁলান 
ব্যাগ। সেটা বেশ বড় মাপের, অনেক জিনিসপত্র ধরে। 

খামনবিশ একটা বিলিতি জার্নালের ওপর ঝুঁকে পড়ে কি যেন 
নিবিষউমনে দেখছিল। দরজা খুলে ভেতরে ঢুকতেই চেয়ার ছেড়ে 
প্রায় লাফিয়ে উঠে বলল,_মণীশ, তুই? এরা কারা? 

হাতের ব্যাগট] নামিয়ে রেখে মণীশ বলল,_-“সেই ভোর পাঁচটার 
রওনা দিয়েছি। দুর্গাপুরে কোলফিল্ড ধরে হাঁওড়ায় পৌছতে বেল! 
পৌনে এগারোটা বাজল। তারপর বাসে প্রায় স্যাগুইচ হয়ে তোমার 
দরজাঁয় এসে ফদীঁড়াবার আগেই শরীরের সব শক্তি গেছে। এখন 
একটু বসে জিরিয়ে নিতে দাও । 

_ হিরা, বস। পীঁখাটা খুলে দেব? বল, যদি গরম লাগে 

__দাঁও, একটু কম পয়েন্টে চালিয়ে । কলকাতীয় তো একদম শীত 
নেই দেখছি।, 

পাখাটা চালিয়ে দিয়ে রতীশ অন্য দুজনকেও বসতে বলল। 

মিনিট দুই-তিন পরেই মণীশ সোজা হয়ে বসল। পাল্টা 
শুধোল,_আচ্ছা, বল দিকি আমরা কেন এসেছি? তুমি তো 
প্রাইভেট ডিটেকটিভ, আন্দাজ কর ।' 

--কেন আবার? রতীশ মুচকি হেসে বলল,_-তোর মাথায় 
নিশ্চয় পোকা ঢুকেছে, তাই । 

_--পোকা % 

--হ্যারে, কেসের পোকা । 

_-বেশ। তাহলে কি কেস সেটা বল।, মণীশ প্রায় পরীক্ষকের 
মতো দ্ধ কৌচকাল। 

খাসনবিশ ঈষ চিন্তা করে বলল, “তোর পাড়ার কোনো ছেলে, 
বিশেষ বন্ধু অথবা ঘনিষ্ঠ আত্মীয় কেউ হারিয়ে গেছে কিংবা বিপদে 
পড়েছে বলে মনে হয়। তাঁকে উদ্ধার করবার জন্যে পরামর্শ নিতে 
আমার কাছে এসেছিস। আরো! বুঝতে পারছি তোদের গন্তব্যস্থল 
নিশ্চয় কোনো পাহাড়-টাহাড় হবে ।, 

চেয়ার ছেড়ে উঠে মণীশ মাসতুতো দাদার পায়ের ধুলো নিল। 
বলল,_-“সত্যি রতীশদা, এখন মনে হচ্ছে রতনকে তুমি উদ্ধার করতে 
পাঁরবে। কিন্তু আগে বল তো, আন্দীজটা করলে কি করে? 

রতীশ আদৌ না ভেবে বলল,__'খুবই সহজে । হাওড়া স্টেশন 
থেকে তিন মুতি যখন সোজা আমার কাছে এলি, তখন মনে হল 
প্রয়োজনটা এখানেই । নিশ্চয় কোনো পরামর্শ চাঁস। মুখের দিকে 
তাকিয়ে বুঝলাম চিস্তা-ভাঁবনায় আধমরা অবস্থা প্রত্যেকেরই ।” 
নিশ্চয় তোদের তিনজনের খুব কাছের মানুষ, যেমন পাড়ার ছেলে, 
অন্তরঙ্গ বন্ধু কিংবা ঘনিষ্ঠ আত্মীয় কেউ হারিয়ে গেছে অথবা খুব 
বিপদে পড়েছে । নইলে এরকম মুখের চেহারা হয় না কারুরই। 
তারপর পিঠে হ্যাভারস্যাক, কত জিনিসপত্র । ভেতর থেকে একটা 
শক্ত দড়ি, শ্লিপিং ব্যাগ উঁকি দিচ্ছে । শেষে ওই ছেলেটির হাতে 
পাহাড়ে চড়ার লাঠিটা দেখে আর সন্দেহ রইল না যে তোরা কোনো 
পাহাড়-টাহাঁড়ের উদ্দেশে বেরিয়ে পড়েছিস। তবে তোর কথা শুনে 
বুঝতে পারছি কেসটা কিডগ্ঠাপিংয়ের। নাম তার রতন ॥ 

__গিমত্কার।”_মণীশ প্রায় চেঁচিয়ে উঠল । “বয়স তার তের। ক্লাস 
এইটে পড়ে । ওই মিলনের সঙ্গে একই সেকশনে । পরশু বিকেল- 
বেলা বাড়ি থেকে বেরিয়ে সে নিখোজ । তবে অভিরাম চানাচুর- 
ওয়াল! ওকে সন্ধ্যেবেল! ভৈরবস্থানের দিকে যেতে দেখেছিল । 

খাসনবিশ টেবিলে একট টোকা মেরে বলল,_-“এই নিখোজ 
হওয়ার ঘটনা ওর বাঁড়ির লৌকে পুলিসে জানিয়েছে ? 

_হ্যা। এই তো জেনারেল ডায়েরীর নম্বরটা । আমি লিখে 
এনেছি । 

--কিই দেখি । 

--“রতন যেদিন নিখোজ হল, সেদিন রাত্তিরেই আবার ওদের 
বাড়িতে একটা চুরিও হয় ॥ 

_-ুরি ? 

_্া। তবে চোরে দামী জিনিসপত্র নেয়নি । শুধু রতনের 
পড়ার ঘরে কি যেন খোঁজাখুঁজি করেছে । ওর বোন স্মৃতি বলছিল 
তার দাদার আযালজেত্রা, বিজ্ঞান আর ভূগোল বইখানার হদিশ 
পাচ্ছে না। অনেক খাতাপত্রও নাকি টেবিলে নেই ।, 

খাসনবিশ প্রশ্ন করল,__“রতনের পড়ার ঘরটা ভালো করে দেখা 
হয়েছিল? ওর লেখা কোন চিঠি কিংবা কাগজপত্র পাঁওয়া যাঁয়নি ? 

মণীশ চাঁপা গলায় বলল,_-“চিঠিপত্র মানে একটা ছোট ডায়েরী 
আমি পেয়েছি । কিন্তু সে কথ। আর কেউ জানে না। 

__ডায়েরী বই থেকে কোন ক্লু পেলি £' 

_হ্যা। দু-এক পাতা পড়ে মনে হয় রতনের কাছে এমন একটা 
কিছু ছিল যাঁর জন্য নাগ-পাহাঁড় থেকে অন্ততঃ তিনজন লোক বাঁকুড়াতে 
এসেছে। 

_-সেটা কী 

পেছন থেকে সোমেন জবাব দিল,--গুপগ্তধনের নকশা বলেই তো 
মনে হয়। অথব। ওই জাতীয় কিএু।' 

রতীশ এক মুহূর্ত চিন্তা করল। হাত বাড়িয়ে বলল,__ায়েরী 
বইটা দেখি ।” মণীশ তাড়াতাড়ি সেটি এগিয়ে দিল। 


ধীরে ধীরে ডায়েরীর প্রত্যেকটি পাতা উন্টে গেল বতীশ। 
কোথাও মাত্র পাঁচ সেকেণ্ কোথাও বা ঝাড়া এক মিনিট কিংবা 

আরো বেশীক্ষণ চৌখ বুলোৌল। একট! পেন্সিল বের করে দু-তিন 
জায়গায় দাগ টানল। অনেকক্ষণ পরে স্বগতোক্তির স্বরে বলল, 
নাগ পাহাড়? 

বলেই ডায়েরী বইটা হাতে নিয়ে রতীশ পাশের ঘরে ঢুকল। 
ঘরের দুটি দেওয়ালে কাচ বসান আলমারি । তাতে নানা বিষয়ের 
ঠাসা বই। ইতিহাস, অপরাধ বিজ্ঞান, পুলিস জার্নাল, এ ছাড়া 
আইনের মোটা! মোটা গ্রন্থ, ভূগোলের বইও রয়েছে। 

মণীশ এল পেছন পেছন । 

একটা মোটা বই টেনে নিয়ে কয়েকটা পাত্তা উল্টে গেল 
রতীশ। কিছুক্ষণ চোখ বুলিয়ে হঠাৎ সহর্ষে ঘোষণা করল,--“পেয়েছি, 
চল।' 

মণীশ জিজ্ঞাস চোখে তাকাল । 

ঘর থেকে বেরিয়ে এসে রতীশ বলল” “নাগ পাহাঁড় হল 
রাজস্থানে। আজমীরের কাছে, এই ধর আট-দশ মাইল দূরে। 
পাঁহাড়ট! বেশী উঁচু নয়, হাজার দুই ফুট হবে। 

মিলন বলল»_-তাহলে তো ঠিক মিলে যাচ্ছে । রতন ডিসেম্বর 
মাসে রাজস্থনে বেড়াতে গিয়েছিল ।' 

রতীশ বইটা বন্ধ করে সোঁদেনকে প্রম্ম করল, তোমার ধারণা 
রতনের কাছে একটা গুপ্তধনের নকশী বা ওই জাতীয় দামী কিছু ছিল, 


তাই তো? 
_-নিইলে লোকগুলো নাগ পাহাড় থেকে বাঁকুড়াতে আসতে 


যাবে কেন ? 

রতীশ বলল,--ঠিক কথা৷। রতনের কাঁছে এমন কিছু একটা ছিল, 
যাঁর মূল্য অনেক-_কয়েক লক্ষ টাকাও হতে পারে । 

-_ কিয়েক লক্ষ টাকা? বলেন কি রতীশদ! ?-_মিলনের চোখ ছুটি 
প্রীয় গোলাকার হয়ে উঠল। অনেকক্ষণ পরে যেন ছুঃংখ করে বলল, 
- “রতনটা ভীষণ চাপা । ওর পেটটা ব্যাঙ্কের লকার। আশ্চর্য ছেলে 


বাবা। কারো কাছে কোনোদিন এ সব গল্প করেনি ॥ 

রতীশ বলল, “কাউকে যখন বলেনি, তখন জিনিসটা! সে সহজে 
হাতছাড়া করবে, তা৷ বিশ্বীস হয় না ।॥ 

--রতন কি এখন সেই নাগ পাহাড়ে ?%__মণীশ প্রশ্ন করল। 

রতীশ প্রশ্নের জবাব দিল না। অন্যদিকে তাকিয়ে শুধু বলল, 
--আজই আমাদের নাগ-পাহাঁড় রওনা হতে হবে, বুঝলে ? 

_-আজই? 

--হ্যা1। | অবশ্য এর জন্য অনেক খরচপত্র আছে । খরচ-খরচার 
টাকা নিশ্চয় উঠে আসবে দামী জিনিসটা সমেত রতনকে উদ্ধার 
করতে পারলে ॥ 

__খিরচপত্রের জন্য আগাম কিছু দিতে হবে না ভেবেই তোমার 
কাছে এসেছি রতীশদা | _-বললে মণীশ ।-_-“তা ছাড়া রতনের বাবা 
একটা ছোঁটোখাঁটো চাকরি করেন। ছেলের হাঁতে যে অমন একটা 
দামী জিনিস আছে, তা উনি এখনও জানেন না।, 

রতীশ ঘরের মধ্যে ইতস্ততঃ পায়চারি করছিল । তার চোখ মুখ 
দেখে মনে হল কী এক গভীর চিন্তায় সে ডুবে যাচ্ছে । খরচপত্রের 
ব্যাপারে কী হবে তাই নিয়ে মণীশের সঙ্গে আলোচনার বিন্দুমাত্র 
আগ্রহ সে দেখাল না। বেশ কিছুক্ষণ আত্মচিন্তায় মগ্ন থেকে হঠাৎ 
বলে উঠল,_-আজকের রিজার্ভেশন পাওয়া কঠিন। তবু একবার 
ট্রাই করি। যদি ভি. আই. পি. কোটা থেকে চারখানা টিকিট 
পাঁই। -বলেই রতীশ টেলিফৌনের রিসিভার তুলে ডায়াল শুরু 
করল। 

অপর প্রান্তে কে যেন লাইন ধরল । 

রতীশ বলল, “আমি মিঃ খীসনবিশ বলছি । হ্যা, আমার চারখান। 
বার্থ চাই। আজই দিল্লী রওনা হব। খুবই জরুরী । হ্যা, একটা 
ইণ্টারেপ্টিং কেস হাতে । বিলম্বে বিশ্ব ঘটতে পারে । বেশ, তাহলে 
আমাকে মিনিট দশ পরেই জানাবেন। ও, কে।, 

রিসিভারটা নামিয়ে রেখে রতীশ বলল_-“তোর বাথরুমে ঢুকে 
মুখ হাত ধুয়ে ফ্রেস হয়ে আয় । আগে চা-টা খেয়ে নে। তান্নপর ন্নান- 

টান করবি। কালীনাথকে বলছি, ঘণ্টাখানেকের মধ্যেই ভাত-তরকারি 
বানিয়ে দেবে। 

মিনিট দশ পাঁর হবাঁর আগেই টেলিফোন ক্রিং ক্রিং শব্দে বেজে 
উঠল। রতীশ হাত বাড়িয়ে রিসিভারটা তুলল। টেলিফোনের শব্দ 
শুনেই মণীশ তাড়াতাড়ি বাথরুম থেকে বেরিয়ে এসেছে । মাসতুতো৷ 
দাদা কি কথাবার্তা বলে শোনার জন্য সে উদগ্রীব চোখে তাকিয়ে। 

রতীশ রিসিভারটা তুলেই তার নাম জানাল। লাইনে ছুচার 
সেকেণ্ড কান রেখে সে খুশিতে বলে উঠল, রাজধানীতে রিজার্ভেশান 
পাওয়া গেছে ? ভেরি গুড | এ. সি. শ্লিপার না হলেও অস্তুবিধে নেই। 
একটা রাঁত্তির চেয়ার কারে দিব্যি চলে যাব। তাড়াতাড়ি যাওয়। 
নিয়ে কথা, বুঝলেন? আশাকরি কাল রান্তির নাগাদ আজমীরে 
পৌছে যাব।, 

রিসিভারটা নামিয়ে রেখে রতীশ প্রায় সৈন্যাধ্যক্ষের মতো আদেশ 
দিল, “রাজধানী এক্সপ্রেস ছাড়ে চারটে পঞ্চাশ মিনিটে । কাল সকাল 
দশটা নাগাদ দিললী। সেখান থেকে গাড়ি কিংবা বাসে আজমীরে 
পৌছুতে রাত্তির আটটা-ন'টা হবে। নাও বিকুইক। খাওয়া-দাওয়া 
সেরে একটু রেষ্ট নাও । দেন গেট রেডি । বেল! তিনটে নাগাদ শুরু 
হবে আমাদের যাত্রা--অপারেশন নাগ-পাঁহাড়, ফাস্ট ফেজ । 

প্রায় সাজ সাজ রব পড়ে গেল। মিলন, সোমেন দুজনেই হা।ভার- 
স্তাকে জিনিসপত্র গুছিয়ে এনেছে। তবু মণীশ জিজ্ঞাসা করল, 
-__-“রতীশদা, একবার এই লিস্টটায় চোখ বুলিয়ে নেবে, যদি আর কিছু 
সঙ্গে নেবার প্রয়োজন থ।কে ॥ 

লিস্টের ওপর দ্েত চে।খ বুলিয়ে রতীশ ঘোষণা করল,__“মোটা মুনি 
সবঠিক আছে। আর যা নিতে বাকি রইল, সেগুলো আমার সঙ্গে 
যাবে) 

সোমেন বলল,__“আমবা তো! সবই'নিয়েছি রতীশদা । কিছু ভুল 


হল নাকি ? 
রতীশ হেসে জবাব দিল” “এই ধরনের অপারেশানে আরো ছু- 

একটা জিনিস দরকার হয়। যেমন ধর একটা পাওয়ারফুল বাইনো- 
কুলার, একটা ছোট টেপ রেকর্ডার, কিছু ওষুধপত্র আর'-_-বলেই রতীশ 
যেন রহস্য করে ঈষৎ অর্থপুণ ইঙ্গিত করল। 
মিলন না বুঝতে পেরে বলল»__থামলেন কেন? বাকিটা শেষ করুন। 
পকেট থেকে ছোট্ট একটি অটোমেটিক রিভলবার বের করে রতীশ 


রন 
বক ২. 
হোল র্‌ 


/ ৯৮১ 
৬,” 





এট] তো৷ আর তোমার সঙ্গে নিতে পারবে না । তাই বলেছি 
বাকি জিনিস আমার সঙ্গে যাবে। 


তুলে দেখাল । বলল*_-এটা তো আর তোমরা সঙ্গে নিতে পারবে না। 
তাই বলেছি বাকি জিনিস আমার সঙ্গে যাবে । 

মণীশ দাবি করল, _“আমাকে কিন্তু ওট! চালান শিখিয়ে দিতে 
হবে রতীশদা। এখনই না হোক-_-পরে । 

-_-“ধৈর্য ধর । সবুরে মেওয়া ফলে ।-_রতীশ হাসল । ফের বলল,-_ 
'মাগ-পাহাড়ে যদি প্রয়োজন হয় তাহলে হাতে কলমে শিক্ষা হয়ে যাবে। 
৪১ 

নিখোজ রতন-_-৩ 


॥ ছয়॥ 


নিউ দিলি স্টেশনে যখন সকলে গাঁড়ি থেকে নামল, তখন দশটা 
নয়, প্রায় এগারটা বাজে । 'াজধানী এক্সপ্রেস ভ্রুতগামী ট্রেন, তবু 
টুগুলার কাছে গাড়ি প্রায় চল্লিশ মিনিট ফীঁড়িয়ে রইল। তার আগে 
লাইনের গণ্ডগোল, কিংবা ওই ধরনের কোন বিপত্তির জন্য ধানবাঁদেও 
ট্রেম লেট করেছিল। অনেক চেষ্টা করেও ড্রাইভার এ বিলম্টুকু 
মেক-আপ করে নিতে পারেনি । 

রাজধানী এক্সপ্রেসে ওঠার অভিজ্ঞতা তিন বন্ধুর এই প্রথম। 
গাড়ি হাওড়া স্টেশন ছাড়তেই সাউণ্ড বক্সে বাংল! গান শুরু হল। 
কখনও রবীন্দ্র সংগীত, কখনও আধুনিক। বর্ধমান পেরোবার আগেই 
বেয়ারা এসে সামনের সীটের গীয়ে লাগানো ছোট্ট স্ট্যাগুটা খুলে ফিট, 
করে দিল। তার ওপর ফ্লান্বভতি চা আর খাবার রেখে গেল। 
রাত্তির ন'টা বাঁজতেই ফের বিরিয়ানী আর চিকেন এল। শেষে 
আইসক্রিম দিয়ে নৈশাহার সমাপন । ইতিমধ্যে কখন বাংল! গানের 
বদলে হালকা হিন্দি গান শুরু হয়েছে । ধীরে ধীরে কামরার আলোগুলি 
প্রায় নিভূনিভূ হয়ে এলো। চেয়ারে বসে সমস্ত রাত্তির ঘুমিয়ে 
কাটানে। বেশ কষ্টের । কিন্তু উপায় নেই। অবশ্ট) মাথা অব্দি গদি, 
শীততাপ নিয়ন্ত্রিত বগী। ইচ্ছে করলে চেয়ারটা একটু হেলিয়ে 
নেওয়া চলে। তবে শরীর ক্লান্ত, সেই ভোরবেলায় উঠে তিনজনে 
বেরিয়েছে। তাই গাড়ি দ্রুতগামী হতেই কখন যেন সকলের চোখে 
ঘুম জড়িয়ে এল। 

ভোরবেলা সোমেন প্রথম জেগে উঠল। তাঁর সীটটা জানালার 
ধারে। ঈষৎ ঘাড় হেলিয়ে বাইরে তাকিয়ে দেখল, ট্রেনটা বিস্তীর্ণ 
প্রাস্তরের ওপর দিয়ে ছুটে চলেছে । ফুরফুরে হাওয়া, ভোরের আলো 
ক্রমেই উজ্জ্বল হয়ে উঠছে। খানিকক্ষণ পরে গাঁড়ি একটা বড় ফ্টেশনের 

কাছে এল। জোড়া জোড়া সমীন্তরাঁল অনেক রেললাইন । এদিকে 
সেদিকে মালগাঁড়ির বু খালি ডিববা, কয়েকটা ইঞ্জিন শান্টিং করছে। 
টরেনটা প্লাটফর্মে ঢুকবার মুখে সোমেন দেখতে পেল তারা কানপুরে 
এসে পৌছেচে। 

রতীশ অঘোরে ঘুমোচ্ছিল। 

সোমেন তাঁর গায়ে হাত রেখে অনুচ্চক্টে ডাকল, _“রতীশদা, 
কানপুর তো এসে গেল। দিল্লি আর কতদূর? 

নিদ্রীজড়িত চোখে রতীশ একবার বাইরে তাকিয়ে ফের চোখ 
বুজে জবাব দিল, “বেলা এগারোটার আগে দিল্লি পৌছাব বলে মনে 
হয় না। 

ঘুম ভেঙেছে মিলনেরও | সে ফঁড়িয়ে উঠে বলল, _প্্যাটফর্মে 
নেমে মুখ হাত ধুয়ে আসব % 

রতীশ চোখ খুলল না। চেয়ারে শায়িত অবস্থায় মৃছুত্বরে জানাল, 
-_-গগাঁড়ি মাত্র পাঁচ মিনিট দীড়ায়। তার আগে কামরায় উঠবি, 
মইলে__-, 

সোমেন হেসে উত্তর দিল,_রখানেই পড়ে থাকতে হবে, এই 
তো? 

রতীশ আর বাক্যব্যয় নাকরে একট্ুক্নডেচড়ে ফেরক্কহেলীনে। 
চেয়ারে গা এলিয়ে শুয়ে রইল । 

মিলন একা নয়, তার পিছু পিছু সৌমেন আর মণীশও নেমে এলো । 
ইতিমধ্যে সকলেই জেগে উঠেছে । প্রত্যেকের হাতে পেষ্ট লাগানো 
ব্রাশ, কাধে তোয়ালে । কাছে একটা জলের কল আর বেসিনের 
দিকে নজর পড়তেই তিনজনে সেদিকে দৌডে গেল। মাত্র পাঁচ 
মিনিট সময় । শক্তিশালী ডিজেল ইঞ্জিন রাজধানী এক্সপ্রেসকে টানে। 
একবার যাত্রা শুরু করলে গাড়ি”ঝটিতি স্পীড, নেয়। চলন্ত ট্রেনে 
ওঠ] রীতিমত রিক্কের ব্যাপার হয়ে ক্ীড়ায়। 
শুরু করল। চটপট মুখ ধুয়ে তোয়ালে বুলিয়ে জল মুছল। পাশেই 

একটা লোক গরম সিঙাড়া ভাজছিল। সোমেন পকেট থেকে ছু- 
টাকার নোট বের করে কাগজের ঠোঙায় আটটা সিডাড়া নিল। 
মণীশ হঠাৎ টেচিয়ে বলল,_-আ্যাই, চল-চল | ওই গ্ভাখ রতীশদা 
কম্পার্টমেণ্টের দরজায় ঈ্ীড়িয়ে হাতছানি দিয়ে ডাকছে । 

কামরায় উঠতেই রতীশ স্বস্তির নিঃশ্বাস ফেলে বলল,_-“আর 
তিরিশ সেকেণ্ড হলেই গাড়ি ছেড়ে দিত। সাড়ে চার মিনিট বেটে 
গেল; তবু তোরা এলি না দেখে ডাকতে এলাম ।, 

সোমেন ঠাট্টা করে বলল,_-তুমি তাহলে ঘুমোওনি, মটকা মেরে 
পড়েছিলে % 

রতীশ মুখ গম্ভীর করে বলল৮_ণুম কি অত সহজে আসে? 
এখন কত চিন্তা বল দিকি? কিডন্যাপ, করে রতমকে ওরা! কোথায় 
নিয়ে গেল, তাই বুঝতে পারছি না। তারপর তোরা রইলি 
ল্যাটফর্মে পড়ে, আর আমি কি নাক ডাকিয়ে নিশ্চিন্তে ঘুমোতে 
পারি % 

_-সিত্যি । মণীশ সকৃতচ্ঞ কে জানাল,_-“তোমাঁর এখন অনেক 
দায়িত্ব রতীশদা। রতনকে যে ভাবেই হোক উদ্ধার করতে হবে। 
নইলে মেসোমশায় মানে ওর বাবার কাছে আমরা মুখ দেখাতে 
পারব না । 

ইতিমধ্যে গাড়ি কখন চলতে শুরু করেছে। দু-পাঁশে দেহাতী 
গ্রাম, ক্ষেতে ফসল, অনেকখানি জায়গা! জুড়ে কপির চাষ, ক্যানাল 
দিয়ে জল যাচ্ছে। উত্তরপ্রদেশের চাষীর অবস্থা ভালো» ক্ষেতে গম 
আর আখ ছাড়ীও নানা ধরনের রবিশম্য জন্মায় । সকালের হালকা 
রোদে একদল ছেলে বইপত্তর বগলে নিয়ে কলরব করে কোথায় পড়তে 
যাচ্ছে। 

কখন সাউগ্ড বক্সে ঠরি আর গজল শুরু হয়ে গেছে। কমেক 
মিনিট বাদেই ব্রেকফাস্ট সার্ভ করে গেল। গাড়ির বাথরুমে মুখ 
হাত ধুয়ে রতীশ এসে চা নিয়ে বসল। ট্রেন দ্রুতগতিতে ছুটছে। 
মাঝে মাঝে ঘোঁষকের মিষ্টি গলায় সংযোজন, _“আপনাদের রাজধানী 

এক্সপ্রেস এখন কানপুর ছাড়িয়ে গন্তব্যস্থলের দিকে ছুটে চলেছে। 
আমরা আশা করি ট্রেন নির্ধারিত সময়ের কিছুক্ষণ পরেই নিউ দিল্লি 
গিয়ে পৌঁছবে ।, 

জানালার পাশে বসে সোমেন নিবিষ্ট মনে শুনছিল। রতনের 
কথা ভাবলেই মনটা! কেমন বিষগন হয়ে আসে, তবু সব মিলিয়ে এই 
সওয়া ন'শ মাইল পথ গাঁট ঘুমে দেখা একটি স্থখ-স্বপ্মের মত কি সুন্দর 
যেন অতিবাহিত হল। 

॥ সাত ॥ 


স্টেশনে নেমে রতীশ বলল”_-আমাদের এখুনি খিকাঁনীর হাউসে 
যেতে হবে। সেখান থেকেই আজমীরের বাস ছাড়ে । আগে বুকিং 
না করলে গাড়িতে সীট পাওয়া কঠিন। 

মণীশ বলল,_“আজমীর যাবার ট্রেনও নিশ্চয় আছে ? 

_হ্যা, তা আছে ।--রতীশ জবাব দিল,-তিবে এখানে মিটার 
গেজের গাড়ি। প্যাসেঞ্জার ট্রেন টিকিয়ে টিকিয়ে চলে। অবশ্য ভোরে 
পিংক সিটি এক্সপ্রেস ছাড়ে । আগে জয়পুর অব্দি যেত, এখন আজমীর 
ছাঁড়িয়ে উদয়পুর পযন্ত রান করে । 

_ট্রেনটার নাম পিংক সিটি এক্সপ্রেস ?_ সোমেন জিজ্ঞাসা 
করল। 

_হ্্যা। কারণ জয়পুর শহরকে গুলাবী শহর বা পিংক সিটি বলে। 
পুরানে। জয়পুরের বাড়ি-ঘর, বাজার-হাট, সব কিছু পিংক বা গাঁ 
গোলাপা রডের । আগে গাড়িটা শুধু জয়পুর অব্দি যেত। তাই 
ট্রেনের নাম পিংক সিটি এক্সপ্রেস রাখ৷ হয়েছিল। 

মিণন জিজ্ঞাসা করল, __জয়পুর খুব পুরানো শহর, তাই না? 

রতীশ জবাব দিল,_-এখন যাকে জয়পুর বলা হয়, সেটা বেশী 
দিনের নয়। প্রায় দু'শ ছাপান্ন বছর আগে রাজ সোয়াই জয়সিংহ 
নগর নির্মাণের নির্দেশানুসারে এই শহরটির পরিকল্পনা করেন। 
জয়সিংহ ছিলেন জ্যোতিবিজ্ঞানী, মধ্যযুগের গ্রহ-নক্ষত্র গবেষণার 
অবজীরভেটরি যন্তর-মন্তর তাঁর স্ষ্টি। জয়পুর এবং দিল্লি ছু 
জায়গাতেই যন্তর-মন্তর আছে। 


স্টেশন চত্বর থেকে বেরিয়ে সকলে এক সর্দারজীর গাড়িতে উঠল। 
মুখে দাড়ি-গোঁফ, মাথায় পাগড়ি,_যাত্রী পেয়ে তাকে বেশ উৎফু্ 

দেখাল। গন্তব্যস্থল বিকানীর হাউস গুনে সর্মারজী মিটার নামিয়ে 
গাড়িতে স্টার্ট দিতে দেরি করল ন]। 

বরাত ভাল। বেলা বারটায় একটা ডিলাক্স বাস ছাড়বে । চারটে 
সীটও পাঁওয়! গেল তাতে । মণীশ কাউণ্টারে এড়িয়ে টিকিট কেটে 
নিয়ে এল। 

রতীশ বলল,__“বাস ছাড়তে আর মিনিট কুড়ি দেরি। চল, 
কাছাকাছি কোন স্টলে উদরপূতি করে আমি । আজমীরে পৌছতে 
অন্ততঃ রাত্তির আটট। বাজবে ।; 

বাস ক্ট্যাণ্ডের দোকানে খাবার বলতে পুরি আর তরকারি । 
তাঁর সঙ্গে কিছু মিফ$ীন্নও আছে। কিন্তু ভাত-ডালের বালাই নেই। 
অগত্যা তাই। হাতে সময় কোথায় যে আশেপাশে খোঁজখবর করে 
একটা ভালো হোটেলে গিয়ে খেয়ে আসবে। তাড়াতাড়ি খালি 
টেবিলের চারপাঁশে বসে সকলে যা পারল চটপট খেয়ে নিল। 

ডিলাক্স বাস। সীটে বসলে মাথা পর্যন্ত নরম গদী। নিউ দিল্লি 
ছাঁড়িয়ে বাস হু-হু করে ছুটে চলল । ছু'পাঁশে মাঠ শীতের নরম 
রোদ্দ.র ফসল কেটে নেওয়া জমির ওপর নতুন রঙের মত ভুলম্বল 
করছে। ঘণ্টা ছুই পার হতেই প্রকৃতি যেন রুক্ষ, কিঞ্চিৎ অনুর্বর মনে 
হল। দু'পাঁশে বাবল। কীটার গাছ বেশী। পথের ধারে চার-পাঁচটা 
উট চরে বেড়াচ্ছে। আরো খানিক দূর যেতেই ফসলহীন ক্ষেতের 
মধ্যে এক পাল ময়ূর চোখে পড়ল। তাই দেখে সোমেন সহর্ষে 
চেচিয়ে উঠল,__মযূর, ময়ূর 1 

রতীশ বলল৮ ময়ূর আমাদের জাতীয় পক্ষী, সেটা জান 
তো ?' 

সোমেন অথবা মিলন কেউ তা শোনেনি । শুধু মণীশ সেটা 
জানত, সম্ভবতঃ খবরের কাগজে একবার দেখেছিল । 

রতীশ বলল,__“অনুমান করা হয় যে আলেকজাগারের ভারত 
আক্রমণের সময় মধুর প্রথম এদেশে আসে। তীর সৈশ্যসামস্তের 
কেউ পোষা মন্তুর সঙ্গে করে এনেছিল। পরে সেটা এখানেই ছেড়ে 

দেয়, কিংবা উড়ে যায়। তবে স্থানীয় লোকেরা ওকে মমুর বলে না, 
মৌরা বলে ডাকে । 

গাঁড়ি জয়পুরে ঢোকার মুখে সূর্য অস্ত গেল। এদিকে অবশ্য 
সন্ধ্যে হয় একটু দেরিতে । কলকাতার চেয়ে জায়গাটা আরো পশ্চিমে 
বলে। 

আজমীরে যখন গাড়ি ঢুকল, তঘন ঘড়িতে সাড়ে আটটা বাজে । 
চলমান মোটরযানের ছুলুনিতে মিলন কখন ঘুমোতে শুরু করেছে। 
বাস জ্ট্যাণ্ডে গাড়ি গিয়ে থামতেই, মণীশ তাঁকে একটা ঠেলা দিয়ে 
বলল,__“ওঠ তাড়াতাড়ি । এই সামান্য জাঁমি করেই যে একেবারে 
নেতিয়ে পড়লি ! 

রতীশ হেসে বলল,-_-জীনিটা মোটেই সামান্য নয়। গতকাল 
ভোর পাঁচটায় বাঁকুড়া থেকে রওনা হয়েছে। তারপর রাত্তিরে 
চেয়ার-কারে নিশ্চয় আরামে ঘুম হয়নি । 

বাস স্ট্যাণ্ড থেকে বেরিয়ে চারজনে ট্যুরিষ্ট লজে উঠল। 
রিজার্ডেশান ছিল না। কিন্ত্বী এখন প্রায় অফ সীজন, ভিড় কম। 
তাই ট্যুরিষ্ট লজে জায়গা! পেতে অস্তুবিধে হয়নি । 

একটা বড় কামরায় চারটে বেড। জিনিসপত্র ঘরের মধ্যে ঢুকিয়ে 
রতীশ একটা বিছানায় হাত-পা ছড়িয়ে টান-টান হয়ে শুয়ে 
পড়ল। 

মণীশ বলল,_-এ কি রতীশদা ! প্রথমে তুমিই ভেঙ্গে পড়লে % 

_-নে ওয়ে ব্রাদার ।-_রতীশ বিলিতী ঢঙে হাত তুলে নাড়ল। 
বলল,__“কাল ট্রেনে ভাল ঘুম হয়নি । তাঁরপর টানা আট-ন' ঘণ্টার 
বাস-জানি। এখন খাওয়া সেরেই টেনে একটি ঘুম। তারপর কাল 
সকালেই শুরু হবে-__অপারেশীন নাগ-পাহাড়, ফেজ টু।, 


ঘর থেকে বেরিয়ে মিলন বাইরে গিয়ে দাড়াল। জায়গাটা ভারি 
নির্জন আর শীস্ত। এই সন্ধ্যে রাস্তিরেই প্রশস্ত রাজপথে লোক চলা- 
চল নেই বললেই চলে। ট্যুরিষ্ট লজের গেট ছাড়িয়ে ভিতরে ঢুকলেই 

অনেকখানি জায়গা জুড়ে নুড়ি পাথর বিছানো । গেটের সামনে 
একটা টাও] কীড়িয়ে। মিলন কাঁছে যেতেই টাডাওয়াল৷ জিজ্ঞাসা 
করল,_-আপ ট্যুরিষ্ট হায়? 

কী জবাব দেবে বুঝতে না পেরে মিলন এক মুহুর্ত তার মুখের 
দিকে তাকিয়ে রইল। 

_-কীহা সেআ রহে? পশ্চিম বংগাল ? লোকটি ফের জিজ্ঞাসা 
করল। 

মিলন এবার স্পষ্ট জবাব দিল,_হ্্যা। পশ্চিম বাংল! মানে 
ওয়েস্ট বেঙ্গল । তবে আসছি সেখানকার বাঁকুড়া শহর থেকে । 

লোকটি জ্র কুঁচকে শুধোল-_“কাল পুক্ষরজী দেখনে যায়েঙ্গে ? 

মিলন কিছু না ভেবেই উত্তর দিল,__পুক্ষরজী নয়, নাগ-পাহাড়। 
কাল সকালেই নাগ-পাহাড়ে যাব ।' 

টাডীওয়ালাটা কেমন অন্তুত চোখে কয়েক সেকেণ্ড তাকে নিরীক্ষণ 
করল। তারপর আর ফাঁড়াল না। ঘোড়ার পিঠে চাবুক মেরে 
ক্রুতগতিতে গাঁড়ি হীকিয়ে দূরে মিলিয়ে গেল। 

মিলন ঘরে এসে বলল, __-“রতীশদা, একটা টাঙীওয়ালা জিজ্ঞাসা 
করছিল আমর কোথা থেকে এসেছি 

মণীশ ভ্র কুচকে তার দিকে তাকিয়ে শুধোল,_ “তুই কি বললি % 

মিলন মুখ নিচু করে জবাব দিল,_“বলেছি আমরা ওয়েস্ট বেঙ্গল 
মানে বাঁকুড়া থেকে আসছি ।, 

রতীশ শুনে বলল,-_“আর কিছু জিজ্ঞাসা করেছিল % 

হ্যা” মিলন প্রায় ঘাড় নিচু করে জবাব দিল। বলল/_-ও 
জানতে চাইল আমরা কাল পু্ষরজী দেখতে যাব কিনা। তা আমি 
বললাম পু্ষরজী নয়, আমরা নাগ-পাহাঁড়,কাঁল সকালে নাগ- 
পাহাড়ে যাব। 

_-হিডিয়টু।” মণীশ মাথার চুলে হাত রেখে রীতিমত উদ্মা প্রকাশ 
করে বলল,-সব ফাঁস করে দিয়ে বসে আছিস। এরপর ওরা 
সাবধান হবে। রতনকে আর উদ্ধার করা যাবে ভেবেছিস % 

রতীশ কিন্তু রাগ করেনি। বরং মিলনকে উৎসাহিত করল। 
বলল,-- পাডাওয়ালার সঙ্গে সেই লোৌকগুলোর কোনো সম্পর্ক নাও 
থাকতে পাঁরে। ট্যুরিস্ট ধরতে হোটেলের সামনে ওরা অমন ্বীড়িয়ে 
থাকে। মিলনকে দেখেই ওর বডালী বলে মনে হয়েছে। আর 
বাঙালী আজমীরে এলে পুঞ্ষরে পুজো দিতে অবশ্ট যাবে। তাই 
মিলন নাগ-পাহাড়ে যাবে শুনে লৌকট। আর ভরসা রাখতে পারে নি। 
ছাঁখ গিয়ে নতুন ট্যুরিষ্টের খোঁজে অন্য কোনো হোটেলের সামনে 
টাডা রেখে এখন অপেক্ষা করছে । 


॥ আট ॥ 


ট্যুরিস্ট লজের নাম খাদিম, যাঁর অর্থ অতিথি। ব্বাত্তিরে ডাইনিং 
রূমে বসে চিকেন কারি আর রাইস খেতে সকলের বেশ ভাল লাগল । 
ঘরে ঢুকে বিছানায় গড়িয়ে পড়ীর আগে রতীশ হঠাৎ তিনজনকেই 
কাছে ডাকল। বলল,__“ছ'টা সংখ্যার মধ্যে একটা জটিল ধাঁধা লুকিয়ে 
আছে, বুঝলি? তৌরা তিনজনে ট্রাই করে গ্ভাখ তো, যদি এর কোন 
উত্তর বের করতে পারিস । 

__ছি'টা সংখ্যা আপনি কোথায় পেলেন ? আর তার সঙ্গে ধাধারই 
বা সম্পর্ক কি?__সোমেন জিচ্ছাসা করল। 

-_-এই ছ'টা সংখ্যা রতনের ভায়েরীতে লেখা আছে। সম্ভবতঃ 
মণীশের ওটা চোখে পড়েনি । 

_-কিই দেখি একবার ডায়েরীটা-_সংখ্যাগুলি তার দৃষ্টি এড়িয়ে 
গেছে শুনেই মণীশ রীতিমত ব্যস্ত হয়ে পড়ল । 

রতীশ তার পকেট থেকে ডায়েরীটা বের করে খুলে দেখাল। 
তার কথাই ঠিক । ডায়েরীর শেষদিকের একটা পাতার কোণে পরিক্ষার 
অক্ষরে ছ'টি সংখ্যা লেখা-_৯১ ৬, ৩, ৩,৬, ৯,। তার খানিকটা নিচে 
ফের লিখেছে ২০, জানুয়ারী 

মারি তে৷ গণ্ডার 
লুটি তো ভাণ্ডার। 

মিলন বলল,__ওই সংখ্যাগুলি আসলে সাঙ্কেতিক চিহ্ন । আর 
ভাগার মানেই তো গুপ্তধন। সেই ভাগার লুটে নেবার কথা ভেবেছে 
রতন। তবে ২০, জানুয়ারী কথাটা কেন লিখেছে তা কিছুতেই 
আমার মগজে আসছে না।' 

সোমেন বলল,_--সাঙ্ষেতিক চিহ্ন বললেই তো হবে না। তার 
অর্থ কি বুঝিয়ে দিতে হবে। 

রতীশ মন্তব্য করল, ব্যাপারটা নিশ্চয় ভেবে দেখার মতো । 
রতন হঠাৎ কেন এই সংখ্যাগুলে৷ ডায়েরীর পাতায় লিখে রাখতে 
গেল, তাঁর অবশ্য একটা কারণ থাঁকবে। তা ছাড়া ২০ জানুয়ারী 
তারিখটা টুকে রাখার অর্থ কী? 

মণীশ বলল,_-তাঁহলে এই নাগ-পাহাঁড়েই কোথাও লুকোন 
গুগুধন রয়েছে রতীশদা। আর যে কোন উপায়েই হোক, সেই 
গোপন স্থানে পৌছবাঁর নকশাটা রতনের হস্তগত হয়। ওই লোকগুলো 
পরে তা জানতে পেরে বাকুড়ায় গিয়েছে । শেষ পর্যস্ত রতনকে ওরা 
কিডন্যাপ, করে নিয়ে আসে । আর ওই গুপ্তধনের নকশাটার জন্যই 
ফের সেই রাত্তিরে রতনের পড়ার ঘরে ওরা হাঁন৷ দিয়েছিল 1” 

সোমেন বলল, -“রতীশদা, এই দাধাটা নিয়ে একটা কবিতা 
শুনবে ? 

--“কবিতা % 

_হ্যা, এইমাত্র বানালাম” বলেই সোমেন আবৃত্তি শুরু 
করল, 

নয় দিয়ে শুরু তার, নয় দিয়ে শেষ 
ছুই পাশে ছুই ছয়, দেখে লাগে বেশ। 
মাঝখানে জোড়া তিন, আর নেই ঠাই 
ধাঁধাটার উত্তর দিতে পার ভাই % 

-_-বিউটিফুল»_-রতীশ এগিয়ে এসে তার পিঠ চাপড়ে বাহবা 
'দিল। বলল,_-আগে এর উত্তরটা বের করি। তারপর তোকে আমি 
একটা প্রাইজ দেব, বুঝলি ? 

মণীশ বলল,_-“তাহলে রতীশদা, কাল সকালেই আমরা নাগ- 
পাহাড় যাচ্ছি ? 

_হিয়েম। র্তীশ হঠাঁঙ গম্ভীর হয়ে গেল। কয়েক মুহূর্ত কি 
যেন চিস্তা করে বলল,_-একটা কথা সবাই মনে রেখ। এখন 
আমরা এনিমি ল্যাঁণু অর্থাৎ শক্রপুরীতে পা দিতে চলেছি। স্থৃতরাং 
উই মাস্ট বি ভেরি কেয়ারফুল। ধরে নাও আমাদের আজমীরে 

আসার কথা ইতিমধ্যে শক্রর কানে পৌঁছে গেছে। ফলে তারা 
যথেষ্ট সাবধান হবে এবং ঠিক সময়ে উপযুক্ত আঘাত হানবার জন্য 
তৈরি হয়ে আছে। তবু আমার ধারণা শক্রুপক্ষ এখনও সে বিষয়ে 
নিঃসন্দেহ নয়। কারণ হঠাৎ আমাদের চারজনকে দেখলে ট্যুরিষ্ট 
ছাঁড়া অন্য কিছু চিন্তা করা একটু বেমানান । আর তাই কাল নাগ- 
পাহাঁড়ে রওন]| হবার আগে নিজেদের মধ্যে একটা বোঝাপড়া করে 
নিলে স্থুবিধে। সে কথা এখন তোমাদের বলছি । 

সোমেন হঠাৎ জিজ্জীসা করল, __“রতীশদা, নাগ-পাহাঁড়ে ওরা 
রতনকে লুকিয়ে রেখেছে ? 

রতীশ ভ্রু কুঞ্চিত করল। কয়েক সেকেণ্ড পরে বলল,_“এটা 
আমার অনুমান। রতনকে এখনও ওরা নাগ-পাহাঁড়েই বন্দী করে 
রেখেছে । তার কাছে যে মুল্যবান জিনিসটা রয়েছে সেটা সম্ভবতঃ 
এখনও ওদের হস্তগত হয়নি । 

মিলন বলল, ওটা! গুগুধনের নকশা, তাই না রতীশদ] ? 

_-তা বলতে পারব না। তবে একথা ঠিক যে রতনের নিখোঁজ 
হওয়ার মূলে গুপ্তধনের নকশা! কিংবা অমনি মুল্যবান কোনে বস্ত 
রয়েছে।” রতীশ জবাব দিল। কয়েক মুহুর্ত পরে নিজেই বললঃ __ 
“তবে আমার ধারণ ওটা গুগুধনের নকশা নয় ॥ 

_-তাহলে কি ওটা? মৃণীশ সাগ্রহে শুধোল। 

--সেট। জানতে পারলেই সব রহস্যের সমাধান হয়ে যায়। 
রতীশ মৃছু হেসে জবাব দিল। 

মণীশ বলল, __“এখন আমাদের কি করণীয় সেটা জানিয়ে দাও ।, 

রতীশ বলল,_-“কাল সকালে তোমরা ঠিক স্টুডেণ্টের মতো সাজ- 
পোশাক করে এখান থেকে বেরোবে ॥ 

__স্টুডেন্টের মতো? কেন রতীশদা % সোমেন শুধোল। 

_-তার কারণ শত্রুর চোখে ধুলে। দিতে আমাদের এমনি একটা 
কিছু কৌশল নিতে হবে। মনে কর তোমরা কোনো স্কুল থেকে 
একজন টিচারের কেয়ারে একস্কারশনে এসেছ। এখানকার পাহাড় 

অঞ্চলের মাটি, গাছপালার সঙ্গে পরিচিত হবার উদ্দেশ্যে । সকালে 
তোমরা প্যাণ্ট, সার্ট আর সোয়েটার পরে বেরোবে । সঙ্গে আরো 
যা প্রয়োজনীয় তা অবশ্য নিতে ভুলবে না। হাতে একটা একসার- 
সাইজ বুক আর পেন্সিল থাকলে ভালো হয় । 

মণীশ বলল,_-কাল সকালে খাতা আর পেন্সিল কোনো দোকান 
থেকে কিনে নিলেই হবে ।: 

মিলন হেসে বলল,--“রতীশদা, তুমি তাহলে আমাদের 
মাস্টারমশায় ? 

রতীশ কপট গাস্তীধের সঙ্গে জবাব দিল, হ্যা; 

এই ঘরটা একতলায়, সঙ্গে লাগোয়া বাথরুম নেই। সোমেন 
করিডোরে কমন বাথরুমে গিয়েছিল । ফিরে এসেই বড় বড় চোখ 
করে বলল, _-“রতীশদা, লাউর্জের কাছে দীড়িয়ে একটা লৌক কটমট 
করে আমার দিকে তাকিয়েছিল । 

মণীশ জিজ্ঞাসা করল,_“লোকটা কেমন দেখতে? মানে 
আপত্তিকর কিছু মনে হল ? 

__“তা জাঁনি না”_ সোমেন বলল, তবে ইয়া যণ্ডামার্ক। চেহারা । 
গাঁয়ে একটা ফুলহাতা উলের সোয়েটার । দিব্যি জুলপির বাহার |” 
কি মনে হতে সোমেন ফের চেঁচিয়ে বলল, হ্যা, লোকটার বাঁ দিকের 
অর্ধেক কান নেই । 

--কী বললি? লোকটা কাঁনকাটা ?-_-মণীশ রীতিমত গন্ভীর 
হয়ে গেল। 

রতীশ বলল,_ব্যাপার কী? লোকটাকে তুমি চিনতে পেরেছ 
মনে হচ্ছে ।' 

মণীশ ভ্রুত বলে গেল,--এএই লৌকটা এবং আরো ছুজন বীকুড়াতে 
গিয়েছিল। ভৈরবস্থানের কাছে এক বাড়িতে আস্তানা পাতে । 
কাছেই একটা মুদির দোকান থেকে ওরা জিনিসপত্র কিনেছে । জেই 
মুদি বলেছে ওদের মধ্যে একজনের বেশ জুলপির বাহার, তার আবার 
বীদিকের কানটার অর্ধেক মেই। 

সোমেন ভয় পেয়ে বলল,__“এই লোকটাই তো৷ সেই লোকট৷। 
নিশ্চয় আমীদের মতলব বুঝতে পেরেছে । 4 

_ না । ও কেবল আমাদের সন্দেহ করছে ।- রতীশ দৃঢ়তার অঙ্গে 
জবাব দিল। বলল,_“কাঁল সকালে আমাদের প্ল্যান মাফিক নাগ- 
পাহাড় অপারেশন শুরু হবে। এখন তোমরা নিশ্চিন্তে ঘুমৌতে পার । 

সকালে ঘুম ভাঁঙতেই প্রায় একটা দুঃসংবাদ এসে পৌছল। 

বিছানা! থেকে নেমে সোমেন প্রথম জিনিসটা দেখতে পেল । দরজার 
ফাঁকে কেউ সেট। গলিয়ে দিয়ে গেছে । একটা সাদা খাম। উপরে 

নাম-ঠিকানা নেই। খামটা ছিড়ে চিঠির ওপর ঝুঁকে পড়তেই 
সোমেনের চোর দুটো প্রায় কপালে উঠল । লাল পেম্সিলে চিঠিখানা 
কেউ লিখেছে । কোণে একটা তীক্ষ ছুরি আঁকা । তার মুখ থেকে 
যেন টপ টপ করেখুন ঝরছে। হিন্দিতে কয়েকটা লাইন। সোমেন 
প্রায় চিৎকার করে উঠল,_-'রতীশদা, রতীশদা। এই দেখুন 
কি চিঠি । 
ঘুম ভাঙা চোখে রতীশ কোনোমতে লেখাটা পড়ল৮__ 
বংগাঁলী লেড়কা, 
সব কোই 
আজমীর ছোড়কে চলে যানা । 
নেহি তো জরুর খতম হো। 
যায়েগা। 
ইয়াদ রাখনা, ম্যয় 
বহৎ খতেরনাক আদমী | 
মণীশ শুনে বলল,_-“এই চিঠির কথা বোধহয় এখানকার পুলিসকে 
ইনফর্ম করা উচিত ॥ 
কিন্তু রতীশ মাথা নাঁড়ল। বলল,_আমার কি মনে হচ্ছে 
জানিস ? 
_-কি% তিনজনে সাগ্রহে তাকাল । 
রতীশ হেসে বলল,_চিঠিতে যতই তড়পাক, ওরা এবার 


ভয় পেয়েছে । 

॥নয়॥ 


খোঁজ নিয়ে জানা গেল নাগ-পাহাড় শুধু একটা পাহাড়ের নাম। 
ওটা পুক্কর হৃদের খানিকটা পেছনে । পুষ্ষর থেকে বেরিয়ে যে রাস্তাট। 
সাবিত্রী পাহাড়ের দিকে গেছে নাগ-পাহাঁড় তার বাঁদিকে পড়ে । 

বাসে করে চারজনে যখন পুক্ষরে এসে নামল, তখন ঘড়িতে প্রীয় 
ন'টা বাজে। রতীশের নির্দেশ মতো মণীশ, মিলন আর সোমেন 
তিনজনেই ছাত্রের বেশে খাতা পেন্সিল হাতে নিয়ে বাসের পাদানী 
ছেড়ে মাটিতে নামল। 

রতীশ বলল, _-আজমীরে অনেক কিছু দেখার আছে। তার 
মধ্যে খাজ! মৈনুদ্দিন চিস্তির দরগা এবং নয় *শ বছর পূর্বের কৃত্রিম 
মনোরম হুদ আন্নাসাগর খুবই দর্শনীয় । তারপর এই পুর, হিন্দুদের 
এক প্রাচীন তীর্থ। কিন্তু আমরা তে৷ আর তীর্থ করতে আসিনি ॥। 
আমাদের উদ্দেশ্য হল, রতনকে খুঁজে পাওয়া এবং তাঁকে সর্বাগ্রে 
উদ্ধার করা। পরে সময় পেলে না হয় পুরে পুজো-টুজে দিয়ে 
পুণ্যার্জন করা যাঁবে। 

পু্ষর হৃদ আসলে একটা বড় মাপের দীঘি। জলে রীতিমত 
হৃটপুষ্ট প্রমাণ সাইজের রুই-কাতলা, মহাশোল নির্ভাবনায় ঘুরে 
বেড়াচ্ছে। তীর্থযাত্রীরা তাদের খাবার ছুঁড়ে দিলেই নিমেষে 
জলের ওপর ভেসে উঠে সেগুলি গলাধঃকরণ করেই ফের অতলে ডুব 
দিচ্ছে। 

পুক্ধর পেছনে ফেলে তিনজনে এগোঁল। সামনে সাবিত্রী পাহাড়। 
কীচা রাস্তা । নেহাৎ এ অঞ্চলে মাটি শক্ত, তাই পথের ওপর পাথুরে 
কীকর এমনি ছড়িয়ে আছে। 

রতীশ বলল, গাইড গোছের একজন কাউকে পেলে খুব ভালো 
হত। 

৫৭ 

মণীশ জানাল»”বাঁস থেকে নামতেই ছু-তিনজন লোক তো 
এসেছিল। ওদের কাউকে গিয়ে ডেকে আনব % 

রতীশ মাথা নাড়ল। বলল, “কোনো পেশাদার গাইড নিলে 
অস্থবিধে আছে। নাগ-পাহাঁড় যাওয়ার কথা শুনলে সে নিশ্চয় 
আমাদের উদ্দেশ্য জিজ্ভীসা করবে । এখনই সমস্ত কিছু ফাঁস হলে 
রতনকে উদ্ধার করা হয়তো খুব শক্ত ব্যাপার হয়ে দাড়াবে ॥ 

সামনেই একটা মাটির বাঁড়ি, খড়ের চাল। দরজার মুখে ফড়িয়ে 
দ্রশ-বাঁরো বছরের একটি মেয়ে তাদের লক্ষ্য করছিল । কী মনে হতে 
রতীশ ইঙ্জিতে তকে কাছে ডাকল। ভাঙ1 ভাঙা হিন্দিতে ব্লল, 
_-নাগ-পাহাঁড়ে যাওয়ার রাস্তাটা তুমি দেখিয়ে দিতে পারবে ? 

'নাগ-পাহাড় ?- মেয়েটি খুব অব।ক হয়ে প্রশ্ন করল । বলল, _- 
'নাগ-পাহাড়ে তো কেউ যায় না। বাঙীলীবাবুরা তো শুধু সাবিত্রী 
পাহাড়ে ওঠে । 

মণীশ বলল,__“আমরা জ্ট,ডেন্ট ছাত্র। নাগ-পাহাড়ের গাছপালা 
আর মাটি চিনব বলেই টিচারের সঙ্গে এতদূর এসেছি ।” 

মেয়েটি বৌধহয় তাঁর কথা বিশ্বাস করল। 

মিলন জিজ্ঞ।সা করল,-_নাগ-পাহাঁড়ে বুঝি কেউ বাস করে না? 

«কেন করবে না ?-_মেয়েটি ফের হাঁসল। বলল, “দেহাতী লোকে 
বাস করে। পাহাঁড়ে উঠলেই ওদের ডেরা দেখতে পাবে ।: 

বাড়িতে তোমার মা-বাবা নেই? কোথায় তারা %-_রতীশ 
শুধোল। 

«কেন থাঁকবে না ? মেয়েটি হেসে জবাব দিল। বলল, “মা 
তো রস্থইঘরে কাজ করছে । আর আমার বাবা এখানকার একজন 
গাইড ॥ 

_-গাইড £ 

_হ্যা। ট্যুরিস্টদের নিয়ে পুক্ষরতীর্থের সমস্ত কিছু ঘুরিয়ে 
দেখীয়। সকাল হলেই বাস জ্ট্যাণ্ডে যায়। ফিরতে বেল! বারোটা, 
কোনদিন একটা বাজে । 


€৮ 


রতীশ খুশি হয়ে বলল,_তুমি একজন গাইডের মেয়ে? তাহলে 
নিশ্চয় আমাদের পথ দেখিয়ে নাগ-পাহাড়ে নিয়ে যেতে পারবে % 

মেয়েটি রাজি হল। তব পাঁচটি টাকা তার পারিশ্রমিক চাই । 

রতীশ এতে আপত্তি করল না। যখন গাইডের কাজ করবে 
তখন নিশ্চয় টাকা চাইতে পারে । আর মেহেতু এখানেই বসবাস, সে- 
কারণে নিশ্চয় এ তল্লাটের মানুষজনের অনেক খোঁজখবর রাঁখে। 

মেয়েটি জামা-কাপড় বদলাতে ভেতরে গেল। মণীশ, সোমেন 
আর গিলন বাড়ির সামনে রোদ্দ,রে দড়িয়ে। বাইরের ঘরটা 
বৈঠকখানা গোছের । একটা হাতল-ভাঁউ চেয়ার, টেবিল, ছে।ট একটা 
চৌকিও আছে। রতীশ চেয়ারে বসে তার ভবিষ্যৎ কর্মপন্থা আর 
একবাঁর ছকে নিচ্ছিল। হঠাৎ দেয়।লে নজর পড়তেই সে জর কুঞ্চিত 
করল। আশ্চর্দ! চোখের সামনে রতীশ এখন কী লক্ষ্য করছে? 
ব্যাপারটা অবিশ্বীস্ত হলেও যেন এই মুহর্তে দিবালোকের মতো স্বচ্ছ। 
রতনের নিখোঁজ হওয়ার ব্যপারে একটা স্পষ্ট ইঙ্গিত তার চোখের 
সামনে ভ্বলভ্বল করছে। কিন্তু রতাঁণ বিন্দুমাত্র উত্তেজিত কিংবা 
চপল হয়নি। থেন ওটা কিছু নয়, এমনি ভাবেই সে চুপ করে বসে 
রইল। ছেলেওলোকে এই মুহুর্তে বোধহয় এটা জানানো ঠিক 
কাজ হবে না। 

মেয়েটি বেরিয়ে আসতেই রতীশ তাকে আড়ালে নিয়ে গেল। 
মণীশকে বলল, “তোরা এখানেই থাক। এর সঙ্গে ছুটো কথা 
বলি।' 

মেয়েটি বেশ চটপটে, সপ্রতিভ । হাজার হে।ক গাইডের মেয়ে । 
কথাবার্তা তাড়।তাঁড়ি বোঝে । 

রতীশ জিজ্ঞাসা করল, -পুক্ধর তো ছোট জায়গা । তুমি 
এখানকার সব লোককে চেন ?' 

_হ্যা। কেন চিনব না?--মেয়েটি বাকিটুকু শোনার জন্য 
জিজ্ঞাস্থ চোখে তাকিয়ে রইল। 

_-আমি একজন লোকের খোঁজ করছি ।_-রতীশ মিজেই বলল, 

'নাগ-পাহাড়ের কাছেই তার বাড়ি। কিন্তু ওর নামট] কিছুতেই মনে 
পড়ছে না। 

মেয়েটি খুব বুদ্ধি খাটিয়ে প্রশ্ন করল,__-“তাকে দেখতে কেমন ? 
মানে খুব লম্বা! কিংবা বেঁটে? কী কাজ করে বলতে পারবেন ? 

রতীশ এবার মাথা চুলকে বলল,__“কিছুদিন আগে ও কলকাতায় 
মানে বাঁকুড়ীতে গিয়েছিল। বেশ তাগড়া চেহারা । আর চওড়া 
বাহারি জুলপি। এছাড়া ওর বাঁ দিকের কানের অর্ধেকটা নেই। 

-_-ও হো!” মেয়েটির মুখখান। এবার উজ্জ্বল হয়ে উঠল। বলল, 
“আপনি তাহলে ছটুলালকে খুঁজছেন? এ তল্লাটে বাঁ কান কাটা 
লোক তো একটাই আছে । তার নাম ছটুলাল।”_এদিক ওদিক সতর্ক 
দৃষ্টি বুলিয়ে ফের চাপা গলায় জানাল,_“লেকিন বহু খতেরনাক 
আদমী। একবার ডাকাতি করে জেল খাটতে গিয়েছিল । 

বহৎ খতেরনাক আদমী। শব্দ কটি রতীশ স্বগতোক্তির মতো 
আর একবার অস্ফূটে উচ্চারণ করল। আজ সকালে যে চিঠিথান। 
পেয়েছে তার শেষেও ওই কটি শব্দ লেখা । তাহলে রতনকে যারা 
কিডন্যাপ, করে এনেছে, সেই দুষ্টচক্রের সন্ধান এখন আর সম্পূর্ণ 
অজান! নয়। দলের চাইয়ের নাম ছটুলাল। লোকটা জেলখাটা 
আসামী । 

রতীশ তবু জিজ্ভীসা করল,__-ছটুলালের জেল হয়েছিল? 

“হাঁ । তবে এখন ইসব কাম ছেড়ে দিয়েছে । কোন গাঁয়ে কাজিয়া 
করতে গিয়েই তো বাঁ কানের অর্ধেকটা কাটা গেছে । 

রতীশ শুধোল,_ছটুলাল এখানেই আছে % 

“হী । কাল ভি তাকে দেখেছি। ছুকানে বসে মাল বেচছিল।” 

_দৌকান? ছটুলালের দোকান আছে নাকি ? 

_ হী, একঠো। নেহি । ছুঠো দুকান। এখন তো! ভাল কামাই 
করে। আজমীরে ভিএএকঠো ছুকান আছে । সেটা ওর ভাই দেখে ।” 

__ছিটুলালের দোকানটা কোথায় ? 

-_-কেন, আসবার সময়. দেখতে পাননি ? ওই তো! বিষুমন্দিরের 

ঠিক উদ্টোদিকে 1” ঈষৎ চিন্তা করে সে ফের বলল, -“ছুকানের নাম 
ভেরাইটি স্টোর্স। 

__ছিটুলাল এখানে থাকে কোথায়? 

-_-তাঁর কোনো ঠিক নেই । নাগ-পাহীড়ে, দেহাতে ওর বউ-বাচ্চা 
আছে, সেখানেও থাকে । কভি পুষ্কর, নেহি তো আজমীরের দুকান 
ঘরে ঘুমিয়ে রাঁত কাটায় ।, 

রতীশ বুঝতে পারল মেয়েটি বুদ্ধিমতী । কার কী ব্যবসা, কোথায় 
থাকে মোটামুটি সব খোঁজ রাখে । একে সঙ্গে নিলে নাগ-পাহাড়ে 
ছটুলালের ডেরায় গিয়ে পৌছান বেশ সহজ হবে। 

হঠাৎ পেছন ফিরে তাকিয়ে মণীশকে উদ্দেশ করে সে বলল, 
_-“সিগারেট ফুরিয়ে গেছে বুঝলি ? বিষু্মন্দিরের কাছে একটা ভাল 
দোকান দেখলাম । যাঁই, সেখান থেকেই দুটো প্যাকেট কিনে আনি । 

মণীশ বলল,__“আমরা৷ তাহলে এখানেই অপেক্ষা করি ? 

_-হ্যা।--রতীশ সংক্ষিপ্ত জবাব দিল। যেতে যেতে ফের মুখ 
ফিরিয়ে বলল, “ভয় নেই । আধঘণ্টার বেশী দেরি হবে না।, 

ভ্যারাইটি স্টোর্সের সামনে যেতেই ব্যাপারটা রতীশের কাছে 
জলের মতো পরিক্ষার হয়ে গেল। দোকানের ভেতরে অবশ্য ছটুলাল 
নেই। তার কোন কর্মচারী এক বিদেশী দম্পতিকে জিনিসপত্র 
দেখাচ্ছে। রতীশ দৌকান ঘরটার চারদিকে এক নজর চোখ বুলিয়ে 
ছোট একটা কাঠের জিনিস কিনল । এখন অফ-সীজন, ট্যুরিস্টের 
ভিড় কম। বাঁঙালী ট্যুরিস্ট তো চোখে পড়েনি । সম্ভবতঃ সে 
কারণে তার! চারজন বাঁস থেকে নামতেই ছটুলালের লোকেরা 
সন্দেহে করে। তারপর হয়তো ওই টাঙাওয়ালাকে হোটেলের 
গেটের সামনে অপেক্ষা করতে নির্দেশ দিয়েছিল । মিলনের মুখে 
তার! পরদিন নাগ-পাহাড় যাবে শুনে টাডীওয়াল। তথুনি চম্পট দেয়। 
সে খবর পেয়েই ছটুলাল ট্যুরিস্ট লজে চলে আসে । তারপর লাউঞ্জে 
্রাড়িয়ে সৌমেমের দিকে বায়সের মতো সন্দিগ্ধী চোখে কটমট করে 
তাকিয়েছিল। 

॥ দশ ॥ 


রতীশ ফিরল প্রায় পৌনে একঘন্টা বাদে। ভ্যারাইটি ফৌ্স 
থেকে বেরিয়ে সে অন্য এক জায়গায় গিয়েছিল । না৷ গিয়ে উপায় 
ছিল না। এখন শেষ মুহূর্তে কী ঘটবে তা সে নিজেও বলতে পারে 
না। ছটুলালের যা পরিচয় শুনল, তাতে লৌকটা যে স্ৃবিধের নয়, তা 
বৌধহয় না৷ বললেও চলে। একটা জেলখাটা আসামী, ডাকাতির 
মামলায় দোষী সাব্যস্ত হয়ে কত বছর যে লৌহকপাঁটের আড়ালে ঘাঁনি 
ঘুরিয়ে এসেছে তা ওই জানে! 

রতীশ ফিরে আসতেই সকলে অমন্বরে জিজ্ঞীসা করল, 
দেরি হল যে? 

_-পিগারেটটা কোথাও পাইনি। শেষে খুজতে খুঁজতে এক 
জায়গায়__এক গাল হেসে রতীশ ফের বলল,-__“তাঁতেই একটু দেরি 
হয়ে গেল।' 

মেয়েটি তাদের পথ দেখিয়ে নাগ-পাহাঁড়ে নিয়ে চলল । 

মণীশ বলল,_রতনকে সঙ্গে করে না ফিরলে মেসোমশাযের 
কাছে আমি মুখ দেখাতে পারব না।' 

মিলন বলল, _ক্লাসন্থদ্ধ, ছেলে আমাদের কি বলবে ?' 

রতীশকে হঠাৎ খুব গম্ভীর দেখাল। তার কপালে চিন্তার 
রেখা । ধীরে ধীরে সে বলল,_“রতনকে আজ উদ্ধার করতেই 
হবে। নইলে হয়তো তার একটা বড়ো রকমের বিপদ ঘটে যেতে 
পারে। 

পাহাড়টা প্রায় ছুহাজার ফুট উচু। মেয়েটি বলল,_এর ওপর 
তিনটে গাঁও আছে। দেহাতী লোক সব থাকে। গত বছর 
শীতকালে একটা চিতাবাঘ এসেছিল। গরু-বাছুর মারে। একদিন 
দুটো রাখাল ছেলের ওপর হামল! করেছিল। ছেলে দুটো কোনো- 

রকমে পালিয়ে আসে। তারপর জয়পুর থেকে মহা'রাজার শিকারী 
এসে গুলি চালিয়ে বাঁঘটাঁকে খতম করল 1” 

রতীশ হঠাৎ মাষ্টারী ঢঙে বলে উঠল,_স্টুডেপ্টস্, তোমরা 
এখানকার গাছের পাতা, দু-একটা পাথর সংগ্রহ করে রাখ। 
কলকাতীয় ফিরে একসাকারসনের রিপোর্ট দেবার সময় ওটা 
কাজে লাগবে।' 

একটা ঝোপের মধ্যে ঢুকে সোমেন পাতা খুজছিল। হঠাৎ 
দলা পাকানো খানিকটা কাগজ চোখে পড়তেই সে হাত বাড়িয়ে সেটি 
তুলে নিল। এক নজর চোখ বুলিয়ে প্রায় টেচিয়ে উঠল, __-মণীশদা, 
এ তো রতনের আযালজেত্রা বইয়ের পাতা ।, 

রতীশ এগিয়ে এসে ছেঁড়া দলা পাকানো কাগজটা পরীক্ষা করে 
বলল, হ্যা, আযালজেত্রা বইয়ের পাতা ৷ মনে হচ্ছে আমরা লক্ষ্যবস্তুর 
কাছ।কাছি চলে এসেছি ।” 

মণীশ হঠাৎ একটা সিগারেটের খালি প্যাকেট কুড়িয়ে অস্ফুটে 
বলে উঠল,_-রতীশদা, এই রকম একটা খালি প্যাকেট সেদিন 
রতনের পড়ার ঘরেও পেয়েছি । 

রতীশ হাত বাড়িয়ে সেটি নিয়ে একবার দেখল । 

ঠিক সেই মুহুর্তে পাহাড়ের ওপর থেকে একটা বেয়াড়া সাইজের 
বিরাট পাথর সশবে তাদের দিকে গড়িয়ে এলো । ব্যাপারটা এমন 
আচমকা! ঘটল যে সকলে দৌড়ে সরে যাঁবার সময়টুকু পায়নি। 
পাথরট। প্রায় লাফাতে লাফাতে ভীম বেগে গড়াচ্ছে । মণীশ আর 
মিলন দুজনেই বাঁদিকে লংজাম্প মেরে নিজেদের কোনক্রমে 
বাঁচাল। র্তীশ গাইড মেয়েটির হাত ধরে কোনমতে ডানদিকে 
সরে গেল। এদিকটা গর্তের মত, নিচেটা এবড়ো-খেবড়ো। 
সোমেন টাল সামলাতে না পেরে প্রায় দশ হাত গভীরে গিয়ে 
পড়ল । 

মণীশ ছুটে এল। বীকুড়া থেকে নিয়ে আঁসা শক্ত দড়িটা রোল 
করে সোমেনের দিকে ছুঁড়ে দিতেই সে খপ করে অপর প্রান্ত 

চেপে ধরল। তারপর মণীশ আর মিলন দুজনে মিলে তাকে টেনে 
ওপরে তুলল । 
কাণ্ড দেখে মেয়েটি হতবাক । কয়েক মুহূর্ত পরে গম্ভীর মুখে সে 





রতীশ গাইড মেয়েটির হাত ধরে কোনমতে ডানদিকে সরে গেল । [পৃঃ ৬৩ 


বলল,-_-“বাবুজী, এ কোন খতেরনাক আদমীর কাজ । আপনার ওপর 
ওর রাগ আছে। 
রতীশ চুপ করে কি যেন ভাবল । কোন জবাব দিল না। 
পাহাঁড়টার তিনদিকে- তিনটে চুড়োর মতো। মেয়েটি বলল, 

--দেহাতী গাঁও সব ওব পেছনে । পাহাড়ের গা বেয়ে সরু রাস্তা । 
পাশাপাশি দুজন লৌক হাটতে পারে।, 

কাছে এসে মণীশ চাঁপা গলায় বলল,-রতনকে ওরা কোথায় 
লুকিয়ে রেখেছে রতীশদ1? এখানে পুলিসের সাহায্য নিলে হত না? 

না ।--রতীশ মাথা নীাঙল। বলল,--বরং তাতে ক্ষতি হতে 
পারে। সেই কানকাটা লোকটা যদি সাংঘাতিক প্রতিশোধ নেয় ? 

_ প্রতিশোধ ? 

_ হ্যা । যেমন ধর, রতনকে হাত-পা বেঁধে পাহাড়ের ওপর 
থেকে খাদের মধ্যে ফেলে দিল। তাহলে আব কোনদিন ওকে খুঁজে 
পাওয়া যাবে? 

রতীশ চিন্তা করে কুল-কিনার পাচ্ছিল না। এই পাহাড়ে 
রতনকে কোথায় ওবা লুকিয়ে রেখেছে ? তাদের গাইড মেয়েটি তো 
বলল, পাহাড়ের ওপরে দেহাতীদের তিনটে গা আছে। এত বড় 
পাহাঁড়ে রতনকে খুঁজে বের কর তো৷ প্রায় খড় গাদায় ছুঁচ খোঁজার 
সামিল হবে। তারপব প্রতি পদে বিপদ,"*একটা রিস্কও নিশ্চয় 
আছে। এই বাচ্চা ছেলেগুলোর যদি হঠাৎ কোনো দুর্ঘটন৷ হয় 
তাহলে সেজন্য রতীশও খানিকটা দায়ী হবে। একবার মনে হ'ল 
সমস্ত ঘটনা এখানকার প্ুলিসকে জানালেই বোধহয় ভালো হ'্ত। 
তারা নিশ্চয় পাহাড়টাকে ঘিরে একটা তল্লামী চালাত। তাতে অবশ্য 
রতনের কিছুটা বিপদের আশঙ্কা ছিল। ধরা পড়ার ভয়ে ছটুলাল 
হয়তো খাদে-খন্দে কোথাও ছেলেটার লাশ ফেলে দিয়ে অনায়াসে 
ভোল পাণ্টে নিপাট ভালোমানুষ সাজতে পারত । 


হঠাঁ মেঘ না চাইতেই জল। প্রায় এগারোটা তখন । খানিকটা 
ওপরে যেতেই কাগজে জড়ানো একটা টিল টুপ করে মণীশের পায়ের 
কাছে এসে পড়ল। বরতীশ সেটা কুড়িয়ে নিয়ে চোখ বুলোল। পর 
মুহুর্তেই তার মুখখাঁনা উজ্জ্বল, খুশি-খুশি দেখাল । বলল,-_-“আযাই 
গ্যাখ, রতনের খোঁজ পেয়েছি । 

--কোথায়? কোথায় সে?--তিনজনে জিজ্ঞাস চোখে 
তাকাল। 

_-তা বলা যাবে না। তবে মনে হয় খুব কাছেই। আযাই 
গ্যাখ, রতন এই কাঁগজটায় কি কলিখেছে-__- 


মণীশদ, 
এখান থেকে তোমাদের দেখতে পাচ্ছি। যেখানে 


দাড়িয়ে আছ, তার অনেকখানি ওপরে মানে বেশ 
উঁচুতে একটা গুহার ভিতরে আমি বন্দী। ছুটো লোক 
দিনরাত্রি পাহারা দিচ্ছে। ওরা গুহার মুখে বসে থাকে। 
তাই পালাবার উপায় নেই। ছুপুরবেলা আর সন্ধ্যের 
একটু আগে একটা লোক্চ থ|লাতে খাবার রেখে যায় 
মোটা রুটি, ডাল-তরকারি আমি একটুও খেতে পারি না। 
ওদের কানকাটা সর্দারটা রোজ সকালে একবার করে 
আসে আর শামিয়ে যায়। ওর কথামত কাঁজ না করলে 
আমাকে মেরে ফেলবে । তাড়াতাড়ি, মানে পারলে আজই 
আমাকে উদ্ধার কর মণীশদা। নইলে কি হবে তা 
জানি না। 


সোমেন বলল, “চিৎকার করে রতনকে ডাকব % 

_-পাগল হয়েছিস ?-_মণীশ তাঁকে সাবধান করল। 'তাহলে ওই 
কাঁনকাট। বদমাঁশটা ওকে গুম করে ফেলবে ॥ 

প্তীশ মেয়েটিকে জিজ্ঞাসা করল,_-এখানে কাছেই কোন গুহ! 
আছে জান? 

_-গুহা ?- মেয়েটি ভ্রু কুচকে এক মিনিট চিন্তা করল। ফের 
বলল,__-“হা, এই তো পাহাড়ের মাথায়। আমি একবার গেছি। 
লেকিন সেখানে যেতে পারবেন ? 

--কেন? যাবার রাস্তা নেই ? 

-_নমা। এমনি পাহাড়ের ওপর দিয়ে গাছপালা ধরে মেহনত 
করে যেতে হবে। হাত-পা কেটে যেতে পারে ।, 

রতীশ বলল, -পা-হাঁত ছড়ে গেলেও আমাদের সেখানে যাওয়া 
প্রয়োজন। একটা বাচ্চা ছেলেকে ওরা সেই গুহাতে বন্দী করে 
রেখেছে । 

সামান্য কথায় মন্ত্রের মতো কাঁজ হল। মুহুর্তে মেয়েটির চৌখ ছুটে 
যেন জলে উঠল । দ্বণায় মুখখানা কুঁচকে সে বলল,_“এ নিশ্চয় ওই 
ছটুলালের কাজ । শয়তান এখন লেড়ক1 গায়েব করে টাকা কামাই 
করতে চাইছে ।॥ 

রতীশ চুপ করে রতনের চিঠিটার কথা চিন্তা করছিল। কাঁনবাটা 
ছটুলাল ওকে রে!জ সকালে এসে শাসিয়ে খায়। তার কথামতো 
কাজ না করলে অবশ্যস্বী মৃত্যুর ভয় দেখায়। তাহলে, যে 
উদ্দেশ্যে রতনকে ওরা কিডন্যাপ, করে এনেছে তা নিশ্চয় এখনও 
সফল হয়নি । 

সোমেন বলল, _-“রতীশদা, গুগুধনের সেই নকশাটা রতন নিশ্চয় 
এখনও হাতছাড়া করেনি। তাই কানকাটা বদমাইশটা ওকে 
শীসিয়ে যাচ্ছে ।? 

মিলন বলল, এমনি কোন দুর্গম গুহাঁতেই বৌধহয় সেই 
গুপ্তধনের সন্ধান মিলবে । রতনের কাছ থেকে নকশা টা পেলে আমরা 
নিশ্চয় সেখানে যাব ॥ 

মেয়েটি বলল,_-বাবুজী, আমি একটা অন্য পথ জানি। লেকিন 
যেতে একটু ঘুর হবে। তবে ওই ছটুলাল কিছুতেই টের পাবে না। 
চুপচাপ গুহার পেছনে গিয়ে উঠবেন ॥ 

রতীশ একটু ভেবে বলল, “সেই রাস্তায় গেলে গুহাতে পৌছতে 
কত সময় লাগবে ?' 

-ধিকুন আধঘণ্টার বেশী । লেকিন যেতে বহত তকলিফ হবে |, 

মণীশ বলল, -কষ্ট যা-ই হোক, তবু সেখানে পৌঁছান চাই। 
নইলে ছেলেটার যে কি হবে!” 

॥ এগারো ॥ 


হঠাঁ মেন পাহাড়ের ওপরে একটা তীক্ষ বৌবৌ৷ আওয়াজ শোনা 
গেল। মাত্র কয়েক সেকেণ্ড। তারপরই রতীশ সভয়ে তাকিয়ে 
দেখল অসংখ্য বোলতা৷ যেন ক্রুদ্ধ গর্জনে চত্ুর্দিক কম্পিত করে শত্রুর 
খোজে নেমে আসছে। কি সাঙ্ঘাতিক অবস্থা। রতীশ অস্ফুট 
শুধু বলল,__পাহাঁড়ী বোলতা। ওর কামড়ে মানুষ তো ছার, 
একটা তেজী ঘোড়া পর্যন্ত যন্ত্রণায় পাগল হয়ে প্রাণ হারায়। 

_-তাহলে কি হবে? সোমেন ভয়ার্ত কণ্টে জিজ্ঞাসা করল। 

বোলতাগুলো বৌ-বো আওয়াজ করে ক্রমেই এগিয়ে আসছে। 
সামনে পেলেই হুল ফুটিয়ে দিতে বিন্দুমাত্র বিলম্ব করবে না। 

মিলন বলল, পালিয়ে চলুন রতীশর্দা। আর দেরি করলে 
নির্ধাত মার! পড়ব ॥ 

--'অমন কাঁজ করবেন না । সেই গাইড মেয়েটি এবার সাবধান 
করল। বলল,তাহলে আর রেহাই নেই। বোলতার ঝাঁক 
আপনার পিছনে ছুটবে। যতক্ষণ না সকলে হুল ফুটিয়ে আপনার 
শরীরে ভালা ধরিয়ে দিচ্ছে ততক্ষণ ছাঁড়বে ন1। 

কি মনে হতে রতীশ হঠাৎ বলে উঠল, তাড়াতাড়ি সকলে 
উপ্গুড় হয়ে শুয়ে পড়। বোলতা কিংবা মৌমাছি বোধহয় মাটিতে 
নেমে কাউকে কামড়ায় না।: 

মণীশ রাগে গরগর করে বলল,_-এ ঠিক ওই শয়তান ছটুলালের 
কাজ। পাহাড়ের ওপরে বৌলতার চাকে ধোঁয়৷ দিয়েছে কিংবা টিল 
মেরেছে। তাই বোলতাগুলো অমন বৌ-বৌ আওয়াজ করে চতুদ্দিকে 
শক্রুর খোজে বেরোতে দেরি করেনি ।” 

অবশ্য রতীশেন কথা ঠিক হ'ল। বৌলতাগুলো তাদের ওপর 
দিয়ে উড়ে বহুদূরে নতুন চাঁক বাঁধতে বোধহয় চলে গেল। 

সকলে একটা স্বস্তির নিশ্বীস ফেলে উঠে দাড়াল । 
মেয়েটি পাঁহাঁড়ের ওপর থেকে খানিকটা নেমে গাছপালার ভেতর 
দিয়ে অন্য একটা গুপ্ত পথ ধরল। ছুপাঁশে এক ধরনের কাটা গাছ। 





পাহাড়ী বোলত। । ওর কামড়ে-*' [পৃঃ ৬৮] 


মাঝে মাঝে গায়ে লেগে হাত-পা! কেটে যাচ্ছে । তবু কারও জক্ষেপ 
নেই। এমনিভাবে কিছুদূর গিয়ে সে থামল । আামনে শুধু পাথরের 
টাই। মেয়েটি সেদিকে তাকিয়ে বলল,_-বাবুজী, এবার তো মেহনত 
করে উপরে উঠতে হবে) 

--পরোয়া নেই | রতীশ নিবিকাঁর | বলল, _-এমনি সমস্যা দেখা 
দিতে পারে জেনেই আমি পাহাড়ে চড়ার কিছু সরঞ্তাম সঙ্গে এনেছি । 
--বলেই রতীশ তার থলির ভিতর থেকে পাহাড়ে ওঠার উপযোগী 
কয়েকটা জিনিস বের করল। 

একটা শক্ত দড়ির ডগায় অআঁকশির মতো কী যেন লাগান। সেটা 
শুন্যে ছুড়ে দিতেই শক্ত একট। পাথরের টাইয়ের মাথায় দিব্যি লেগে 
গেল। কয়েকবার সেটা টেনে শক্ত কিন৷ পরীক্ষা করে বতীশ দড়ির 
সাহায্যে পাথরের টাঁই ডিডিয়ে ওপরে উঠে গেল। তাঁর দেখাঁদেখি 
মণীশ, মিলন আর সোমেন তিনজনেই দড়ি ধরে ওপরে উঠল । 
মেয়েটির কিন্তু দড়ির সাহাধ্য লাগল ন1। সে পাথরের খাঁজে পা 
রেখে অনায়াসে ওপরে উঠে পড়ল । 

এ জায়গাটা! গুহার ঠিক পিছনে । পা টিপে টিপে শিকারী 
বিড়ীলের মতো চীরজনে এগোচ্ছিল। রতীশ আর সোমেন একদিকে, 
অন্যদিকে মণীশ আর মিলন। রতন যা বলেছিল ঠিক। গুহার 
সামনে দুটো লৌক বসে। বোধহয় সমস্ত রান্তির আধো জাঁগরণ। 
তাই এখন চোখ ছুটি ঢুলুঢুল, ঝিমুনি এসেছে। 

সেই কানকাটা লোকটা কে।থায় গেছে কেজানে। হয়তো এতক্ষণ 
পাহাঁড়ের ওপরে দ্রীড়িয়ে রতীশ এবং অন্যান্যদের গতিবিধির ওপর 
নজর রাখছিল। তারপর ওই পাহাড়ী বেলতার নাঁক তাড়া করতেই 
ওরা যে প্রাণ নিয়ে পালিয়েছে সবন্তত সে বিষয়ে তার কোনো সন্দেহ 
ছিল না। তাই ওদের দেখতে না পেয়ে ছটুলাল নিশ্চয় তাঁর ডেরায় 
ফিরে গেছে কিংবা পাহাড়ে কোথাও শুয়ে দিবানিদ্রা দিচ্ছে । রতীশ 
তাই আর দেরি করল না। বিড়(লের মত পা টিপে টিপে এগিয়ে আচমকা 
পেছন থেকে একজনের মুখ চেপে ধরে তার মাথায় প্রচণ্ড আঘাত 
করতেই লোকটা! গৌ-গৌ করে একট অব্যক্ত আওয়াজ করল। 

তারপর ধীরে ধীরে সে জ্ঞান হারিয়ে ফেলতেই রতীশ তাকে 
ছেড়ে দিল। তার সঙ্গী ততক্ষণে সজাগ হয়ে গেছে। বন্ধুর ওই 
চিৎপটাং অবস্থা দেখে লোকটা সট্‌কে পড়বার চেষ্টা করছিল। কিন্তু 

মিলন দ্রুত শুয়ে পড়ে একটি মোক্ষম ল্যাং দিতেই সে হুমড়ি খেয়ে 
সামনে গড়িয়ে পড়ল। পরক্ষণেই মণীশ বাঘের মতো৷ লোকটির ওপর 
ঝাঁপিয়ে পড়ে তার টুটি চেপে ধরল। ইতিমধ্যে সোমেন সেই দড়িটা 
বের করে তার হাত-পা বেঁধে ফেলতে লেগেছে । লোকটার আর 
প্রতিরোধ করবার সামর্থ্য ছিল না। সে প্রায় আত্মসমর্পণের ভঙ্গিতে 
মাটিতে মুখ গু'জে পড়ে রইল। 

পকেট থেকে ছোট্ট টর্চটা বের করে রতীশ বলল, তোরা এখানেই 
থাক। আমি গুহার ভেতরে ঢুকে রতনকে বের করে আনি। কিন্তু 
সাবধান, কোন বিপদের গন্ধ পেলেই সিটি বাঁজিয়ে আমাকে 
জানাবি। 

গুহাটা স্ড়ঙগগের মতো । প্রান্তে একটা ছোট ঘুলঘুলি। সেই 
ফাঁক দিয়ে যা একটু আলো! আর বাতাস এসে ঢুকছে। টর্চ লাইটের 
ফোকাস হতেই রতন দৌড়ে এল । প্রথমটা ত'কে দেখে থতমত খেল । 
পরক্ষণেই উদগ্রীব হয়ে জিজ্ঞাসা করল, __“মণীশদা» মণীশদ1 কোথায় % 

--ওরা বাইরে । তুমি এখুনি চলে এস) 

_-আপনি ?-_রতন সতর্ক দৃষ্টিতে তার মুখের ওপর চোখ বুলোল। 

--আমি রতীশদা। তোমাকে উদ্ধার করতে এসেছি ॥ 

শুনে রতন তার বুকের ওপর ঝাঁপিয়ে পড়ে ঝরঝর করে কেঁদে 
ফেলল। 

গুহাঁর বাইরে পা দিয়ে রতীশ সর্বাগ্রে বলল,_-আমাদের বিপদ 
এখনও কাঁটেনি। সেই কানকাটা শয়তানট৷ হয়তো মোক্ষম আঘাত 
করবে বলেই গ-ঢাকা দিয়ে বসে আছে। 

রতীশ চারপাশে লক্ষ্য করছিল। ছটুলালকে বিশ্বাস নেই। 
জেলখাটা আসামী তো। আচমকা যে তাদের ওপর চড়াও হবে না, 
জোর করে এমন কথা কে বলতে পারে ? 

আশ্চর্য! তখুনি মুতিমান কৃতাস্তের মতো! কানকাটা ছটুলাল একটা 
উন্মুক্ত তরবারি হাঁতে সামনে এসে দীড়াল। কুৎসিত মুখভঙ্গি করে 
প্রথমেই মেয়েটাকে খতম করবে বলে শুন্যে তরবারি তুলল। রতীশ 

আর দেরি করল না। তার হাতের "৩৮ বোরের অটোমেটিক 
রিভলবার মুহূর্তে গর্জে উঠল 1 নিখুত লক্ষ্য । গুলিটা হাতে লাগতেই 
তরবারিটা ঝনঝন শব্দে পাথরের ওপর আছড়ে পড়ল । কিন্তু ছটুলাল 
দুজ্যান্ত শয়তান। ওই অবস্থাতেই শুয়ে পড়ে পায়ের সাহায্যে রতীশকে 





প্রথমেই মেয়েটাকে খতম কববে বলে শুন্তে তরবারি তুলল । [পৃঃ ৭১ 


বেকায়দায় ফেলবাঁর চেষ্টা করতেই মণীশ ঝাঁপিয়ে পড়ে ওর বুকের 


ওপর চেপে বসতে সে নিরস্ত হ'ল। 
ইতিমধ্যে মিলন আর সোমেন দড়ি দিয়ে ছটুলালকে বেঁধে 

ফেলেছে । গুলি লেগে ডান হাতটা অকেজো, যন্ত্রণায় কাতরাচ্ছে, তাই 
বাধা! দিতে পারেনি । 

রতীশ রিভলবারটা মণীশের দিকে এগিয়ে দিল । বলল, 
চালাতে চাস? শুন্যে তুলে ছুবার ফায়ার কর, তোর প্র্যাকটিশ 
হবে) 

ছুটো ফাঁকা আওয়াজ হবার মিনিট তিন-চার পরেই পাহাড়ের 
নিচে থেকে কারা হুইসিল বাজিয়ে প্রত্যুন্তর দিল । 

রতীশ বলল,__-আর চিন্তা নেই। থানার পুলিস এসে পড়েছে। 
এখানে আসার আগে লোক্যাল থানায় সব জানিষে এসেছিলাম। 
দুবার গুলির শব্দ পেলেই পুলিস যেন বিপদ মনে করে ছুটে 
আসে ।' 

তিন জনকে আগেই ওরা পিছমোড়া করে বেঁধে ফেলেছে। 
রতন বলল,_-খুব সময়ে তোমরা এসে পড়েছিলে। নইলে ওই 
কানকাটা শয়তান বলেছিল যে, আজ রাত্তিরে তরবারি দিয়ে 
আমাকে টুকরো! টুকরে। করে কেটে ফেলবে । 

_-ঞখন আর সে ভয় নেই, মিলন একগাল হাসল। বলল, __ 
“তের সেই গুগুধনের নকশাটা কোথার ? চটপট বের কর।” 

_-গুগুধনের নকশা? রতন যেন আকাশ থেকে পড়ল ।--নকশা 
কোথায় পাব % 

_-তার মানে ঠ সোমেন প্রায় ধমক দিল ।__গুগুধনের নকশা 
অথবা এ জাতীয় কিছু আছে বলেই তো ছটুলাল তোকে কিডন্তাপ, 
করে নিয়ে এসেছে !' 

রতীশ মধ্যস্থতা করল,_তোমাদের বোধহয় একটু ভূল হচ্ছে। 
আচ্ছা» সেই ধাঁধাটার উত্তর জিজ্ঞাসা করেছিলে না? আমি কিন্তু 
সেটা এখনই বলতে পারি, বুঝলে ? 

_-কি উত্তর রতীশদ1?” মিলন আর সোমেন সমস্বরে বলল। 

মণীশ স্বীকার করল,_"ওই ছণ'টা সংখ্যার রহস্য তো কিছুতেই 
আমার মগজে আসছে না।' 

রতীশ মিষ্টি হেসে বলল,__-ধাধাটা তো! এই__ 
**“নয় দিয়ে শুরু আর, নয় দিয়ে শেষ 
ছুই পাশে ছুই ছয়, দেখে লাগে বেশ। 
মাঝখানে জোড়া তিন, আর নেই ঠাই 
ধাধাটার উত্তর দিতে পার ভাই ?.-" 
সোমেন খুশি হয়ে বলল-_৮হ্যা, এই তো ধাঁধা ।' 
রতীশ মুচকি হেসে জানাল,_-“তাহলে উত্তরটা শোন-_ 
ওই ছয় সংখ্য।র কিনিল টিকিট 
ভাণ্ডার লটারিতে করিল সে হিট্‌। 
ফার্স্ট প্রাইজ তার পাঁচ লাখ টাকা 
রতনের কপালেতে ছিল সেটা লেখা ।, 
মণীশ চিৎকার কয়ে শুধোল, -রতন, তাই কি সত্যি % 
_ হ্যা মণীশদা। কিন্তু আমার টিকিটে যে ফার্ট' প্রাইজ উঠেছে, 
সে কথা ওই ছটুলাল একবারও বলেনি । উল্লাসে রতন আত্মহারা । 
মনের আনন্দে নিজেই এবার তার নিখোঁজ হওয়ার রহস্য১বলে 


গেল। 

বারে। 


গত ডিসেম্বরে যখন সে জয়পুরে আসে, তখন আজমীর আর 
পুক্ষরেও বেড়াতে এসেছিল। এখানে ওই কানকাটা লোকটার 
কাছে একটা লটারিব টিকিট কিনল। এমনি খেয়ীলবশে, তখন 
স্বপ্নেও ভাবেনি তার টিকিটে পাঁচ লাখ টাকার প্রাইজ উঠবে। 
লোকটাকে তার বাঁকুড়ার ঠিকানা দিয়ে বলেছিল, প্রাইজ পেলে যেন 
চিঠি লিখে জানায়। 

তাঁরপর ওই টিকিটের কথা সে বেমালুম ভুলে গিয়েছিল। শেষে 
একদিন হঠাঁৎ নাগ-পাহাঁড়েব ওই লোকটার সঙ্গে বাঁকুড়ার রাস্তায় 
দেখা। তখন কিন্তু তাঁকে ফার্টট প্রাইজ পাওয়ার খবর সে দেয়নি। 
উল্টে বলেছিল, টিকিটের নম্বরে কী যেন গণ্ডগোল ধরা পড়েছে। 
তাই পরদিন সন্ধ্যের সময় লটারির টিকিটট। নিয়ে যেন ভৈরবস্থানের 
কাছে তাঁর সঙ্গে একবার দেখা করে। আর এই ব্যাপারটা যেন 
এখনই বাড়ির কাউকে না জানায়। 

রতন আবার শ্ররু করল,_আমার কিন্তু তখনই সন্দেহ হল। 
শুধু নম্বরের গণ্ডগোল দেখতে লোকটা নাগ-পাহাড় থেকে এতদূর ছুটে 
এসেছে? তাই টিকিটটা ভাল করে লুকিয়ে সন্ধ্যের পর ওর কাছে 
গেলাম। ওটা! নিয়ে যাইনি শুনে লৌকটা প্রথমেই খিঁচিয়ে উঠল। 
আমি বললাম__টিকিটটা তো পড়ার ঘরে আযালজেত্রা বইয়ের মধ্যে 
রয়েছে । কালই সেটা নিয়ে আসতে পারি। শুনে লোকটা খুশি 
হল। দে ইঙ্গিত করতেই অন্য দুজন লৌক ঘরের ভেতর থেকে দু 
প্লাস শরবত নিয়ে এল। একটা প্লস তাকে দিল, অন্যটা আমাকে । 
খানিকটা! খেতেই কেমন মাথা ঝিমঝিম করতে লাগল । তারপর আর 
কিছু মনে রইল না। শুধু একটা ঘোরের মধ্যে যেন শুনতে 
পাচ্ছিলাম, ঝমাবম্‌ ঝমাঝম্‌। খটাখট খটাখটু । কেউ যেন বলছে»_- 

ভারি বুখার। তাই চাদর ঢাকা দিয়ে শুয়ে। তারপর ভাল করে 
জ্ঞান হতেই দেখলাম, এই গুহার ভেতরে বন্দী । 

মিলন জিজ্ঞাসা করল, _-আযলজেত্রা বইয়ের মধ্যে টিকিটটা 
নিশ্চয় ওর। পাঁয়নি % 

--পাবে কেমন করে ? টিকিট তো আর ওখানে ছিল না।” রতন 
মুচকি হাসল। 

_-তা টিকিটটা না পেয়ে ছটুলাল রেগে যায়নি ? 

_-ওরে বাবা! সেকিরাগ। ঠিক যেন খ্যাপা বাঁড়ের মভো 
গজরাচ্ছিল। রতন মুখখানা ঈষৎ ছুঁচে।লো করে একটা বিকৃত ভঙ্গি 
করল । বলল,_-আমার ওপর কি হন্দিতন্বি। হ|ত-প1 বেঁধে একদিন 
সারারান্তির ফেলে রাখল । শাসিয়ে বলল,_- “টিকিট না বের করে 
দিলে আমাকে খতম করে ছাড়বে । 

মণীশ শুধোল, তারপর ? 

রতম জবাব দিল,_মাঁঝে মাঝে ছটুলাল ভালো ব্যবহার করত। 
মিষ্ি মিষ্টি কথা বলে টিকিটটা কোথায় আছে জানতে চাইত। ওটা 
দিলেই আমার ছুটি। তীর জন্যে কত লোভ দেখিয়েছিল ।" 

সোমেন বলল,-_-€তোর দেখছি এতটুকু ভয়-ডর নেই। লটারির 
টিকিটটা কোথায় আছে বলে দিলেই তোকে ছেড়ে দিত। দিব্যি 
বাড়ি চলে যেতিস 

ডিন ॥ তুমি তাহলে ওকে চিনতে পারনি ।' রতন বেশ 
বিজ্বের মতো কথা বলল ।-_-'লটারির টিকিটটা পেলে ও আমাকে দশ 
হাঁজাঁর টাক! দেবে বলে কবুল করেছিল। কিন্তু আসলে টিকিট হাঁতে 
এলেই ও আমাকে খতম করত। এমন একটা ঘটনার তো আমি 
একমাত্র সাক্ষী । তাই আমাকে নিশ্চিহ্ন না করে ওর উপায় 
ছিল না।' 

রতীশ তার পিঠে একটা হাত রেখে বলল, তুমি বেশ বুদ্ধিমান 
ছেলে দেখছি । এমনি বিপাকে পড়েও যে মাথা ঠাণ্ডা রাখতে 
পেরেছ, এই ঢের। তবে তোমার ডায়েরী পড়ে আমার কেমন 

সন্দেহ হয়েছিল। কিডন্তাপ, করবার অন্য কী মোটিভ হতে পারে ? 
তারপর ওই ছণ'্টা সংখ্যা দেখেই খটকা লাগল । শেষে পুক্ষরে বিষু৪ 
মন্দিরের পাঁশে ছটুল।লের ভ্যারাইটি স্টোর্সের সামনে দড়াতেই 
সন্দেহের নিরসন হল 

_-ওর দোকানে গিয়ে আপনি কি দেখলেন ? সোমেন জিচ্ছাসা 
করল । 

বতীশ বলল,_-“সাঁমনে একটা নীল রঙের ফেস্টনে বড বড 
অক্ষরে হিন্দীতে লেখাঁ-এই কাউন্টারের টিকিটে ভাঞ্াব বাম্পার 
লটারির ফার্স্ট প্রাইজ উঠেছে । টিকিটে নঙ্গর--৯৬৩৩৬৯। 

মণীশ কোমর ধরে রতনকে শুন্যে তুলে এক পাক নেচে নিল। 
ফেব ওকে মাটিতে নামিয়ে বলল,_-ণটিকিটটা কোথায় বেখেছিস? 
এবপব বাড়ি গিয়ে সেট। খুজে পাবি তো? 

রতীশ অর্ত্যামীর মতো মুচকি হেসে বল, -টিকিটটা তো 
রতনের কাছেই আছে।" 

_-ওমা, তাই ?-_মিলন সকৌতুকে তাকাঁল। ফের বলল,_-ভীষণ 
চাঁপা কিন্তু তুই । জানতে পারলে ছটুলাল তোকে আস্ত রাখত না) 

_-জাঁনবে কেমন কনে? রতন গর্বের সঙ্গে বলল,_-টিকিটটা 
আছে প্যান্টের কোমরে |, 

_বকোমরে ? 

_হ্যা। ব্রেড দিয়ে কাপড়টা কেটে টিকিটটা তার মধ্যে ঢুকিয়ে ফের 
মেসিনে সেলাই করে নিয়েছি । কারো সাধ্যি নেই ওটা খুজে পায়।' 
মণীশ রতনের পিঠে চাঁপড় দিয়ে বলল,__থিন্ি ছেলে বাবা ।, 

রতীশ বলল,_“সবই তো হল। কিন্তু একটা ধাধা এখনও 
পরিক্ষার হল না যে, বতন। 

রতন অবাক । বলল» “কোন্‌ ধাঁধাটা রতীশদা ? 

_-তোমার টিলে বাঁধ! চিঠিটা না পেলে আমরা কিছুতেই জানতে 
পারতাম না তুমি কোথায় আছ। আমাদের চিঠিটা দিলে কি 
করে? তুমি তো গুহার ভেতরে বন্দী ছিলে ।' 


৭৭ 


রতন বলল, _স্থ্যা, সে একটা ব্যাপার । আমি তো গুহার ভেতরে 


ব্দী। আপনারা আমার খোঁজে আসছেন সেটা আমার জানার 
কথা নয়। কিন্তু হঠাৎ ছটুলাল গুহার ভেতরে এসে আমার পাহারাদার 
লোক দুটির সঙ্গে উত্তেজিত হয়ে পরামর্শ শুরু করল। 

মণীশ রতনের পিঠে চাপড দিয়ে বলল,_-ধন্যি ছেলে বাবা” [ পুঃ ৭? 

আঁমি ওদের কথা কান পেতে শুনে বুঝতে পারলাম কলকাতা 
থেকে ক'জন বাবু এসেছে । ছটুলালের সন্দেহ তারা আমার খৌঁজেই 
এসেছে । এবং এরা নাকি এই পাহাড়ের ওপর উঠতে শুরু করেছে। 

শুনে আনন্দে আমার বুকটা নেচে উঠল। আমি ছুটে গিয়ে 
গুহার ঘুলঘুলিটা দিয়ে বাইরে তাকালাম। দেখলাম, হ্যা সত্যি। 
মণীশদাকে চোখে পড়ল। সঙ্গে সঙ্গে একটা চিঠি লিখে টিলে বেঁধে 
ঘুলঘুলি দিয়ে নিছে ছুড়ে দিলাম ।" 

সব শুনে রতীশদা বলল,--সাবাস! তোমার উপস্থিত বুদ্ধির 
জোরেই তুমি রক্ষা পেলে । 

ইতিমধ্যে থানার পুলিস হাজির। ছটুলাল আর ছুই সঙ্গীকে 
পিছমোড়া করে বেঁধে সকলে নামতে লাগল | পুক্ষরে গাড়ি ঈ্রাড়িয়ে- 
ছিল। পুলিস অফিসার ভদ্রতা করে সেই গাড়িতে তাদের পাঁচজনকে 
আজমীরে পৌছে দিতে বলল। রতীশ নিজেই পকেট থেকে গাইড 
মেয়েটিকে পঞ্চাশটি টাকা দিল । মিলন, সোমেন আর মণীশ তিনজনেই 
বারবার বলল,_ণতোমার এই সাহায্যের কথা আমরা কোনদিন 
ভুলতে পারব না 1” 

আরো চারদিন পরে ওরা বাঁকুড়ায় ফিরল । রতীশও সঙ্গে । 
মণীশ তাকে ছাড়েনি । বলল, _€তোমাকেও যেতে হবে । এত কষ্ট 
করে রতনকে উদ্ধার করলে । মেযোমশায় নিশ্চয় তোমাকে একবার 
দেখতে চাইবেন । 

রতনও আবদার করল,_-হ্যা রতীশদা, তুমি যাবে ।' 

খবর পেয়ে জিপগাড়ি নিয়ে দারোগাবাবু ছুটে এল । এসেই 
মণীশকে বলল,_-আরে সবাঁস ! তোমার কেরামতি আছে। তবে স্বীকার 
করছি, কিডন্যাপের পেছনে যে লাখ টাকার মোটিভ আছে তা আমার 
মগজে আসেনি ৷ যত কাণ্ড তো৷ ওই প্রাইজ পাওয়া টিকিটটা নিয়ে, 

মণীশ বলল,_-হ্যা, তবে টিকিটটা আমরা জয়গুরে লটারির 
ডিরেক্টরের কাছে জম! দিয়ে এসেছি । মাসখানেকের মধ্যেই পাঁচ 
লাখ টাকার চেক এসে যাবে আশাকরি 1, 

দারোগাবাবু বলল,_-চেক আম্মক। তারপর আমাদের খাওয়া 
পাওনা রইল ।' 

--ছি-ছি!' রতনের বাবা সলভ্জ হাসলেন।-_“সামান্য খাওয়। 

নিয়ে কেন বলছেন? আমি তো! ঠিক করে ফেলেছি রতনকে ফিরিয়ে 
আনতে যার! সাহায্য করেছে, তাদের প্রত্যেককে দশ হাজার টাকা 
পুরস্কীর দেব। 

_-দশ হাজার! দারোগাবাবু হাসতে হাসতে বলল,_€স কথা 
মন্দ নয়। পুরস্কীরটা চমণ্কার একটা দৃষ্টান্ত হয়ে থাকবে । 

সোমেন বলল,_কিন্তু মেসোমশায়, এবার আমাদের রাজস্থান 
দেখা হয়নি। রতনকে নিয়ে তাড়াতাড়ি ফিরব বলেই আর কোথাও 
গেলাম না।' 

মিলন বলল, হ্যা, রাঁজস্থানে কত কিছু দেখার আছে। জয়- 
পুরের কাছে অন্বর ফোর্ট, আজমীরে খাজা মৈনুদ্দীন চিস্তির দরগা 
আর পুক্ষর। চিতোরগড়ে রানা কুন্তের বিজয় স্তস্ত। তারপর 
হলদীঘাট, উদয়পুরের লেক, মাউন্ট আবু-1 

মণীশ যোগ করল, __“যোধপুরে উমেদভবন নাঁকি দেখার মতো। 
আর জয়সলমীরের মরুভূমি না দেখে এলে তো রাজস্থান দেখার 
কোনো মানেই হয় না। 

রঅনের বাবা বললেন, বেশ তো, সামনের বছর তোমরা দল 
বেঁধে ঘুরে এস | মণীশ, তুমি, সোমেন, রতন আর,-_-কি যেন বলতে 
গিয়ে ভদ্রলোক এক মূহুর্ত থামলেন। 

অননি মিলন যেন তাঁর মনের কথ ব্যক্ত করল, _“ও বুঝেছি 
আপনি রতীশদাকে নেওয়ার কথা বলছেন ।, 

_-ঘঅবশ্যঠ ।” রতনের বাবা সহাস্তে তাকালেন। রতীশকে লক্ষ্য 
করে বললেন, আসলে আপনি সঙ্গে গেলেই আমর! নিশ্চিন্ত ॥ 

রতনের ফক-পরা ফুটফুটে বোনটা কোথা থেকে ছুটে এসে বলল, 
_-ছিঃ আমাকে অমনি বাদ দিলেই হল? এবার আমাকে ফেলে 
কই তোমরা যাও দিকি ? 

রতীশের হঠাৎ সেই ছোট্ট গাইড মেয়েটির কথা মনে পড়ল। 
আবার পুষ্করে গেলে তার সঙ্গে নিশ্চয় একবার দেখা করতে হবে। 
ওর সাহাধ্য না পেলে রতনকে-উদ্ধার করা কী এত সহজ হত? 

- শেষ 


